text:
Bundutso
Bundutso (Process in English) zvinoreva mabasa anoitwa nematanho uye nenzira dzakarongeka zvichishandiswa mukushandura nhumbi dzinopinda muhushangazhi kuti dzive zvibereko zvinokwanisa kutengeseka. Pakuwanda tinenge toti mbundutso (processes).
Muhushangazhi, Bundutso rega-rega rinonyoreswa kuPatents Office kuitira kuti vanoda kuzoshandisa Bundutso iyi vanopota vachiripa mutero kune muridzi akavamba Bundutso iri. Nokudaro Bundutso dzinonyorwa pasi kuchidudzwa kuti kunoshandiswa mutowo wakadii kuita basa iri. Nhumbi dzinopinda muBundutso, hujoto hunodiwa; nguva inoshandwa nezvimwewo zvinofanirwa kududzwa.
Somuenzaniso, gasi re Ammonia rinogadzirwa kuchishandiswa bundusto raHaber (Haber process).
Bundutso rekuvhota[chinja | edit source]
Somuenzaniso uri nyore kunzwisisa, Bundutso rekuvhota rinotevedza nzira iyi:
- Munhu anotaridza chitupa;
- Zita rinotariswa mubhuku revakanyoresa kuvhota;
- Zita rinochekwa mubhuku;
- Muvhoti anonyika mawoko ake mudhayi;
- Munyori anotambidza muvhoti pepa rokuvhotera;
- Muvhoti anovhota okanda pepa rake mubhokisi asina waanotaridza.
Kupiwa kweZita[chinja | edit source]
Shoko rokuti Bundutso rinobva pane rokuti pundutso rinoreva kushanduka kwezvinhu nenzira yakarurama kana kubudirira mubasa kana bhindauko rinenge richibatwa. Ndizvo zvimwechete neinonzi "Process" kuEnglish kana ichinge yashanda nemazvo inofanira kushandura nhumbi, kana mamiriro enzvimbo nenzira inopa: chouviri, chinofadza, chinotengeseka, chinopa kurarama, kana kubuditsa zvine tsarukano.
Izvi rokuti "Process" rinoreva - "A going ahead". Ndizvo zvimwe chete nebundutso inoendesa zvinhu mberi, tisingati yazvisvitsa pamagumo azvo asi yazvisvitsa pari nani pokuti kana zviri zvinotengeswa zvave nemutengo uri nani - "value added".


c: text/html

text:
Nyemwerera
Shoko rokuti kunyemwerera (Smile in English) rinoreva kutaridzika kwekufara kunoratidzwa munhu akavhura muromo mazino achioneka.
Munhu anonyemwerera achiratidza kufara, paanosangana nemumwe waanoziva kana waanofarira. Kunoitawo vamwe vanoshanda munzvimbo dzavanodiwa kunzi vagare vachinyemwerera - sevaya vanobata mabasa ekubatsira vanhu mundege.
Mamwe mashoko ari pedyo nokuti kunyemwerera ndiwo anoti: kusekerera, kugegedzera, kuzhinya.
Tsika[chinja | edit source]
- Zino irema rinosekerera warisingade.

robotstxt: allowed

filter: keep


text:
Bhaibheri Rinotii Nezvekuona Zvinonyadzisira? Kutaura Nezvebonde Paindaneti Kwakaipa Here?
Mhinduro yeBhaibheri
Bhaibheri haritauri haro zvakajeka nezvekuona zvinonyadzisira, kutaura nezvebonde paindaneti kana kuti zvimwe zvinhu zvakada kurerekera ikoko. Asi rinotaura zvakajeka nezvekuti Mwari anoona sei zvinhu zvinoitwa pakutsigira bonde revanhu vasina kuroorana kana kuti kuva nemaonero asina kunaka nezvebonde. Ona mamwe mavhesi eBhaibheri:
“Naizvozvo, urayai nhengo dzemiviri yenyu dziri panyika kana tichitaura nezvoufeve, zvinhu zvisina kuchena, chido chokurara nomumwe munhu.” (VaKorose 3:5) Kuona zvinonyadzisira kunotomutsa zvido zvakaipa panzvimbo pokuzviuraya. Kuona zvinonyadzisira kunoita kuti munhu ave asina kuchena pamberi paMwari.
“Munhu wose anoramba akatarira mukadzi zvokuti anomuchiva atoita upombwe naye mumwoyo make.” (Mateu 5:28) Mifananidzo younzenza inokuchidzira pfungwa dzakaipa dzinozoita kuti munhu aite zvinhu zvakaipa.
“Ufeve nezvinhu zvisina kuchena zvemarudzi ose kana kukara ngazvirege kumbotaurwa nezvazvo pakati penyu.” (VaEfeso 5:3) Hatifaniri kunakidzwa nokutaura zvinhu zvounzenza kunyange kuzviona kana kuzviverenga.
“Mabasa enyama anooneka, uye ndeaya, ufeve, kusachena, . . nezvinhu zvakaita seizvi. Ndiri kufanokunyeverai pamusoro pezvinhu izvi, sokufanokunyeverai kwandakamboita, kuti vane tsika yokuita zvinhu zvakadai havazogari nhaka youmambo hwaMwari.” (VaGaratiya 5:19-21) Vanhu vanoona zvinonyadzisira, vanotaura nezvebonde paindaneti, kana pafoni kana vanotumirana mameseji enyaya dzakadai, kuna Mwari vanhu ivava vanonzi vakasviba uye havana tsika. Kana tikaramba tichiita zvinhu zvakadaro, tinogona kupedzisira tisingachafarirwi naMwari.


text:
Bhuku raZvakazarurwa
—Rinotaura Nezvei?
Mhinduro yeBhaibheri
Bhuku raZvakazarurwa romuBhaibheri, muchiGiriki rinonzi A·po·ka′ly·psis (apocalypse), zvinoreva “Kufudugura” kana kuti “Kuzarura.” Shoko iri rechiGiriki rinobudisa pachena zvinorehwa neshoko rokuti Zvakazarurwa. Rinofudugura zvinhu zvakanga zvakavanzika uye rinobudisa pachena zviitiko zvaizoitika papera makore akawanda pashure pokunge bhuku racho ranyorwa. Uprofita hwakawanda huri mubhuku racho hausati hwazadziswa.
Zvakaita bhuku raZvakazarurwa
Sumo.
—Zvakazarurwa 1:1-9.
Mashoko aJesu kuungano nomwe.
—Zvakazarurwa 1:10-3:22.
Kuoneswa Mwari agere pachigaro chake choUmambo chokudenga.
—Zvakazarurwa 4:1-11.
Kuoneswa zvinhu zvakasiyana-siyana zvinenge zvichiuya zvakatevedzana:
Zvisimbiso zvinomwe.
—Zvakazarurwa 5:1-8:6.
Mabhosvo manomwe, uye matatu okupedzisira anotaura nezvenhamo nhatu.
—Zvakazarurwa 8:7-14:20.
Ndiro nomwe, imwe neimwe iine matambudziko anomirira mutongo unobva kuna Mwari uchaitwa panyika.
—Zvakazarurwa 15:1-16:21.
Kuoneswa kuparadzwa kuchaitwa vavengi vaMwari.
—Zvakazarurwa 17:1-20:10.
Kuoneswa makomborero achava kudenga nepanyika achabva kuna Mwari.
—Zvakazarurwa 20:11-22:5.
-
Mhedziso.
—Zvakazarurwa 22:6-21.
Zvinhu zvinobatsira kunzwisisa bhuku raZvakazarurwa
Zvinhu zviri mubhuku racho hazvityisi vaya vanoshumira Mwari asi kuti zvinotovakurudzira. Kunyange zvazvo vanhu vakawanda vachifunga nezvekuparara kwenyika pavanonzwa shoko rokuti “apocalypse,” bhuku raZvakazarurwa rinotanga uye rinoguma nemashoko okuti vaya vanoriverenga, vonzwisisa uye voshandisa zvavanenge vaverenga vachafara.
—Zvakazarurwa 1:3; 22:7.
Bhuku raZvakazarurwa rinotaura zvinhu zvakawanda nemadimikira kana zviratidzo uye zvinhu izvi hazvifaniri kutorwa sezvazviri.
—Zvakazarurwa 1:1.
Nechokwokutanga kweBhaibheri tinogara tatoudzwa nezvezviratidzo uye vanhu vanotaurwa nezvavo mubhuku raZvakazarurwa:
Jehovha
—“Mwari wechokwadi kumatenga” uye Musiki wezvinhu zvose. —Dheuteronomio 4:39; Pisarema 103:19; Zvakazarurwa 4:11; 15:3.
Jesu Kristu
—“Gwayana raMwari.” —Johani 1:29; Zvakazarurwa 5:6; 14:1.
Satani Dhiyabhorosi
—muvengi waMwari. —Genesisi 3:14, 15; Johani 8:44; Zvakazarurwa 12:9.
Bhabhironi Guru
—kufanana neguta rekare rainzi Bhabhironi (Bhabheri), muvengi waMwari nevanhu vake uye ndimo munobuda nhema dzechitendero. —Genesisi 11:2-9; Isaya 13:1, 11; Zvakazarurwa 17:4-6; 18:4, 20.
“Gungwa”
—vanhu vakaipa vanoita zvinopesana nezvinodiwa naMwari. —Isaya 57:20; Zvakazarurwa 13:1; 21:1.
Zvinhu zvakafanana nezvaiva mutebhenekeri yekare zvaishandiswa pakunamata Mwari zvinosanganisira areka yesungano, gungwa rakaita segirazi (bheseni rokugezera), marambi, zvibayiro zverusenzi, uye atari yezvibayiro.
—Eksodho 25:10, 17, 18; 40:24-32; Zvakazarurwa 4:5, 6; 5:8; 8:3; 11:19.
Zvikara
—zvinomiririra hurumende dzevanhu. —Dhanieri 7:1-8, 17-26; Zvakazarurwa 13:2, 11; 17:3.
Nhamba dzinoshandiswa kumiririra zvimwe zvinhu.
—Zvakazarurwa 1:20; 8:13; 13:18; 21:16.
-
Zvinhu zvakaoneswa Johani zvaizoitika mu“zuva raShe,” iro rakatanga apo Umambo hwaMwari hwakagadzwa muna 1914 uye Jesu paakatanga kutonga saMambo. (Zvakazarurwa 1:10) Saka tinotarisira kuti uprofita hwacho huchanyanya kuzadziswa panguva ino yatiri kurarama.
Kuti tinzwisise zvinhu zviri mubhuku raZvakazarurwa, sekunzwisisa kwataizoita mamwe mabhuku ari muBhaibheri tinoda uchenjeri hunobva kuna Mwari uye rubatsiro rwevamwe vava kutorinzwisisa.
—Mabasa 8:26-39; Jakobho 1:5.


text:
Bhaibheri Rinozvipikisa Here?
Mhinduro yeBhaibheri
Aiwa, zvose zvinotaurwa muBhaibheri zvinopindirana. Kunyange zvazvo mamwe mavhesi ari muBhaibheri achiita sokunge anozvipikisa, kana tikashandisa zvinhu zviri pasi apa tinogona kujekerwa nemavhesi acho:
Ziva nyaya iri kutaurwa. Kana ukasatarisa kuri kubva nenyaya nekwairi kuenda unogona kuona sokuti munyori ari kuzvipikisa.
Ziva mafungiro emunyori. Vanhu vanogona kurondedzera zvakarurama chiitiko chimwe chete nemashoko akasiyana uye vamwe vanogona kutaura zvimwe vachisiya zvimwe.
Ziva zvinhu zvaiitika panguva iyoyo uye tsika dzacho.
Ziva kuti mamwe mashoko anotorwa sezvaari uye mamwe ane zvaanenge achimirira.
Ziva kuti chimwe chinhu chinogona kunzi chakaitwa nanhingi, kunyange zvazvo asiri iye akanyatsochiita. *
Shandisa shanduro yeBhaibheri yakarurama.
Usaedza kunzwananisa zvinotaurwa neBhaibheri nenhema dzinotaurwa muzvitendero.
Pazasi apa pane mienzaniso inoratidza kuti pfungwa dzataurwa pamusoro dzingabatsira sei pakutsanangura zvinhu zvinoita sokunge zvinopikisana muBhaibheri.
1: Nyaya iri kutaurwa
Kana Mwari akazorora pazuva rechinomwe, sei zvichinzi achiri kushanda? Nyaya inotaura nezvekusikwa kwezvinhu iri muna Genesisi inoratidza kuti mashoko okuti Mwari “akatanga kuzorora pazuva rechinomwe pabasa rake rose raakanga achiita” anoreva basa rake rokusika zvinhu panyika. (Genesisi 2:
2 uye 3: Mafungiro omunyori uye zvaiitika panguva yacho
Jesu aiva kupi paakarapa bofu? Bhuku raRuka rinoti Jesu akarapa bofu paakanga “ava kusvika kuJeriko,” asi muna Mateu munotaurwa nezvemapofu maviri uye kuti nyaya yacho yakaitika Jesu paakanga ava “kubuda muJeriko.” (Ruka 18:35-43; Mateu 20:29-34) Panyaya mbiri idzi nyaya imwe neimwe ine zvimwe zvaisina kutaura, asi dzikabatanidzwa dzinobudisa chinhu chimwe chete. Bhuku raMateu rinotaura kuti paiva nemapofu maviri, asi bhuku raRuka rinotaura nezvebofu rimwe chete nokuti ndiro raitaura naJesu. Panyaya yokuti chishamiso ichi chakaitikira kupi, vanhu vanoongorora zvakaitika kare vakaona kuti panguva yakararama Jesu kwaiva nemaguta maviri ainzi Jeriko. Rimwe racho raiva guta rekare rechiJudha raiva kiromita nehafu kubva kune rimwe guta idzva reRoma. Jesu anofanira kunge aiva pakati pemaguta maviri aya paakaita chishamiso ichi.
4: Mashoko anotorwa sezvaari uye mamwe ane zvaanenge achimirira
Nyika ichaparadzwa here? MuBhaibheri Rinoera pana Munzwisisi Wouchenjeri (Muparidzi) 1:4, panoti “pasi panogara pakangodaro kusvikira rini narini,” uye mashoko aya kune vamwe anoita sokuti anopikisana neokuti “zvinhu zvose zvirimo nenyika zvichaparadzwa.” (2 Pita 3:10, Bhaibheri Rinoera) MuBhaibheri shoko rokuti “nyika” rinoshandiswa kureva zvinhu zviviri, pasi ratinogara uye vanhu pachavo. (Genesisi 1:1; 11:1) Kuparadzwa kwe“nyika” kunotaurwa pana 2 Petro 3:
5: Munhu aita chinhu
MuKapenaume, ndiani akasvitsa chikumbiro chemukuru weuto kuna Jesu? Mateu 8:
6: Shanduro yakarurama
Munhu wose anotadza here? Bhaibheri rinodzidzisa kuti tose tine chivi chakabva kuna Adhamu. (VaRoma 5:12) Dzimwe shanduro dzeBhaibheri dzinoita sokuti dzinopikisa pfungwa iyi padzinoti munhu akanaka “haaiti zvivi” kana kuti “haatadzi.” (1 Johani 3:6, Bhaibheri muNdimi yeUnion Shona; King James Version) Asi mumutauro warakatanga kunyorwa shoko rechiGiriki rokuti “chivi” riri pana 1 Johani 3:6 rinoratidza chinhu chiri kutoitika uye chicharamba chichiitika. Pane musiyano pakati pechivi chatakaberekwa tiinacho nechivi chinoramba chichiitwa nemunhu asingateereri mitemo yaMwari. Saka dzimwe shanduro dzinojekesa vhesi iyi zvakarurama nokushandisa mashoko okuti “haana tsika yokuita chivi” kana kuti ‘haarambi achitadza.’
7: Dzidziso yeBhaibheri, kwete dzidziso dzechitendero
Jesu akaenzana naMwari here? Jesu akamboti: “Ini naBaba tiri vamwe,” asi zvinoita sokuti zvinopikisana nemashoko aakataura okuti “Baba vakuru kwandiri.” (Johani 10:30; 14:28) Kuti tinyatsonzwisisa mavhesi aya, tinofanira kunzwisisa zvinonyatsotaurwa neBhaibheri pamusoro paJehovha naJesu panzvimbo pokuedza kunzwananisa mavhesi acho nedzidziso yeUtatu, iyo isingatsigirwi neBhaibheri. Bhaibheri rinoratidza kuti Jehovha haasingori Baba vaJesu asiwo kuti ndiMwari waJesu, uye kuti Jesu anotonamata kwaari. (Mateu 4:10; Mako 15:34; Johani 17:3; 20:17; 2 VaKorinde 1:3) Jesu haana kuenzana naMwari.
Mashoko okuti “tiri vamwe” haarevi kuti Jehovha naJesu munhu mumwe chete asi kuti vanoshanda vakabatana pakuzadzisa zvinangwa zvavo. Bhaibheri parinoti “ini naBaba tiri vamwe,” rinenge richinyatsoratidza kuti Jesu aitevedzera zvaidiwa naJehovha. Jesu nevateveri vake vaiita zvinhu pamwe chete ndokusaka akavanyengeterera kuna Mwari achiti: “Ndakavapa kukudzwa kwamakandipa, kuti vave vamwe sesu tiri vamwe. Ini ndiri pamwe navo uye imi muri pamwe neni.”—Johani 17:22, 23.
^ ndima 8 Somuenzaniso imwe nyaya iri muEncyclopædia Britannica inotaura kuti chivako chinonzi Taj Mahal “chakavakwa namambo wePezhiya anonzi Shah Jahān.” Asi handiye akachivaka, nokuti nyaya yacho inoenderera mberi ichiti “paiva nevanhu vanopfuura 20 000” vakachivaka.


text:
Vamwe Vanoti Ndakanga Ndafa Ndikazomutswa. Ichokwadi Here?
Mhinduro yeBhaibheri
Vanhu vakawanda vanotaura izvi vanoti mweya yavo yakanga yaparadzana nenyama kana kuti vaiona chiedza chakajeka kana kuti imwe nzvimbo yakanaka chaizvo. ‘Vamwe vanoti kuona zvinhu izvi chikomborero chisingawanikwi nemunhu wose wose nokuti vakaona imwe nzvimbo inorarama vanhu,’ rinodaro bhuku rinonzi Recollections of Death. Kunyange zvazvo Bhaibheri risingatauri nezvezvinhu izvi zvinonzi zvinoonekwa nevanhu, rine chokwadi chinoratidza kuti zvinoonekwa izvozvo hazviratidzi kuti kune humwe upenyu kana munhu achinge afa.
Vakafa havana chavanoziva.
Bhaibheri rinotaura kuti vakafa “havana kana chavanoziva.” (Muparidzi 9:5) Patinofa hatiendi kune imwe nzvimbo kana kuona zvimwe zvinhu, asi kuti tinenge tisisipo. Dzidziso yokuti mweya haufi haibvi muBhaibheri. (Ezekieri 18:4) Saka zvose zvinotaurwa nevanhu vanoti vakafa vakamuka hazviratidzi zvakaita kudenga, gomba remoto kana kuti humwe upenyu.
Razaro paakamutswa pane zvaakataura here nezvekufa kwake?
Nyaya iri muBhaibheri yaRazaro inotsanangura zvinonyatsoitika munhu paanofa: Akamutswa naJesu pashure pokunge afa kwemazuva mana. (Johani 11:38-44) Kudai Razaro akanga ava kurarama humwe upenyu hwakanaka, hwaizova utsinye kuti Jesu amumutse kuti araramazve pasi pano. Bhaibheri hariratidzi kuti Razaro ane zvaakataura zvine chokuita nehumwe upenyu hwaakanga ava kurarama. Kudai kuri kuti Razaro akararama humwe upenyu pashure pokunge afa angadai akataura. Chinonakidza panyaya iyi ndechokuti Jesu akafananidza rufu rwaRazaro nokurara, kuratidza kuti Razaro paakanga akafa hapana chaaiziva.


text:
Ndekupi Kwatingawana Mhinduro Dzemibvunzo Mikuru Yeupenyu?
Mhinduro dzacho dzinowanika . . .
musayenzi here?
muuzivi hwevanhu here?
muBhaibheri here?
MUMWE MUNYORI WEBHAIBHERI AKATI KUNA MWARI
“Itai kuti ndinzwisise . . . Shoko renyu ichokwadi.”—Pisarema 119:144, 160, Shanduro yeNyika Itsva.
Bhaibheri riri kupa mamiriyoni evanhu mhinduro.
Ungada kuva mumwe wavo here?
Nzvimbo yepaIndaneti inonzi jw.org inogona kukubatsira.
VERENGA zviri paIndaneti
ONA mavhidhiyo ane chekuita neBhaibheri
TORA zvinyorwa
Bhurocha rinonzi Mashoko Akanaka Anobva Kuna Mwari!
Bhuku rinonzi Bhaibheri Rinombodzidzisei Chaizvo?
PAMIBVUNZO IYI NDEUPI UNONYANYA KUKUNETSA?
Ona kuti Bhaibheri rinopindura sei mibvunzo iyi pajw.org.
(Enda pakanzi ZVINODZIDZISWA NEBHAIBHERI > MIBVUNZO YEBHAIBHERI INOPINDURWA)


text:
Mhandara
Mhandara (virgin in English) musikana asati amborara nemurume kuita zvebonde. Kana musikana achinge abva humhandara pane rukanda runonzi katahwi rwunodambuka paanosangan nemurume. Nekumwe kutaura kubva humhandara kunonzi kuboorwa. Tsika zhinji dzemuAfrica dzinokoshesa kuti musikana asvike pakuroorwa ari mhandara.
MuZimbabwe kana musikana achiroorwa kune zvirango zvinobhadharwa zvokutenda kuti musikana akawanikwa ari mhandara. Chirango ichi chinonzi chimanda. Kazhinji chimhanda chinobhadharwa iri mbudzi kana mombe, uye chinounzwa pamwe negumbeze.
Kana musikana achinge awanikwa asiri mhandara mombe yechimanda haibviswe. Vamwe vanosarudza kudaro vanobvisa gumbeze rinenge raboorwa buri, asi vamwe havatevedzi maitiro aya nokuti vanoti kunyadzisa munhu achave mudzimai wako paruzhinji.
Kune dzimwe nyika kwave nezvinoitwa nana chiremba kugadzirisa katahwi kanenge kadamburwa apo musikana anorara nemurume. Mukutaura kwemazuvano vechidiki vanoti musikana akabva humhandara anonzi mvandara, kureva kuti ave mvana isina mwana.
Tsumo[chinja | edit source]
- Usikana idambakamwe chikuru humvana. Apa kureva kuti kana humhandara ukaira wadyiwa nemunhurume hwatoenda hauchadzoka.


text:
Chirangaridzo Chorufu rwaJesu
Unokokwa kuti uzova pamwe chete nesu pakuyeuka musi wokufa kwaJesu. Tsvaka nzvimbo iri pedyo newe.
Uri Kukokwa
Usiku hwokupedzisira asati afa, Jesu akarayira vadzidzi vake kuti vayeuke kuzvibayira kwaainge ava kuda kuita. Akavaudza kuti: “Rambai muchiita izvi muchindiyeuka.”
Kuyeukwa kwerufu rwaJesu gore rino kuchaitwa musi weMuvhuro 14 April 2014, zuva ranyura. Zvapupu zvaJehovha zviri kukukoka iwe nemhuri yako uye shamwari dzako kuti muuye kuzonzwa hurukuro pfupi musi iwoyo. Hurukuro yacho ichatsanangura kuti nei rufu rwaJesu ruchikosha zvikuru.
Chiitiko ichi chichaitwa panzvimbo iri pedyo nekwaunogara.


text:
HARARE— Chikwata cheDynamos chingadai chakatora mukombe weCastle Lager Premier Soccer League gore rino, nhabvu muHarare iri kuratidza kuti yadzikira zvikuru.
Castle Lager Premier Soccer League yave nezvikwata zvishomanana zvinobva muHarare mushure mekubuda kweBlack Mambas, Monomotapa pamwe ne Motor Action zvichisiya zvikwata zvitatu chete zvemuHarare mumakwikwi egore rinouya.
Izvi zvasiyana zvikuru nemakore apfuura apo Harare ndiyo yaive nezvikwata zvakawandisisa munhabvu yepamusoro munyika.
Mugore ra 2010, Harare yaive nezvikwata gume nechimwe mumakwikwi ezvikwata gumi nezvitatanhatu apo zvikwata zvakaita seMotor Action, Dynamos, Gunners, Caps United, Monomotapa, Kiglon, Eagles, Shooting Stars, Black Mambas, Lengthens, ne Douglas Warriors, zvaikwikwidzana.
Mugore ra ra 2011, Harare yaive nezvikwata zvipfumbamwe, izvo zvinosanganisira Shooting Stars, Kiglon, Black Mambas, Blue Ribbon, Gunners, Monomotapa, Motor Action, Caps United, and Dynamos.
Asi zvikwata izvi zvakazodzika kusvika pazvinomwe muna 2012 mushure mekubuda kweKiglon neShooting Stars pamwe nekutengeswa kweBlue Ribbon.
Muna 2013, zvanga zvave zvitanhatu apo Gunners neShooting Stars dzakaburitswa mumakwikwi aya.
Asi gore rinouya zvikwata izvi zvadzika zvinotyisa nhabvu yepamusoro ichifararira kumaguta akaita seMutare, Triangle, Hippo Valley, Zvishavane, Hwange, Bulawayo, Plumtree, Kadoma, ne Kariba.
Murairidzi weZPC Kariba, Jostein Mathuthu, anoti vauya munhabvu yepamusoro kuzogara nekuchengetedza nhabvu iyi muguta iri.
Chimwe chiri kunyanyonakidza ndechekuti pamikombe yese gore rino, mukombe weCastle Lager Premier Soccer League chate ndiwo wakasara muHarare. Mukombe weBanc ABC Sup8r wakaenda kuShabanie. Mukombe we NetOne Charity Shield wakatorwa neChicken Inn.
Mukombe weMbada Diamonds Cup uri munzira kuenda kuBuklawayo sezvo zvikwata zvemuguta iri, Highlanders neHow Mine, ndizvo zviri kusangana mumakwikwi ekupedzisira.
Aimborairidza chikwata Warriors uyezve akambove mutungamiri wevatambi wechikwata ichi, Misheck Chidzambwa, anoti makundano aya akanakidza zvikuru sezvo pasina chikwata chimwe chete chaingokunda.
Asi chasara ndechekuonawo zvikwata zvekumaguta madiki zvichitorawo mukombe mukuru uyu.
Mune chimwe chiitiko munyaya dzemitambo, chikwata chemaWarriors chawira pasi zvinhanho zvina mumaFifa Coca Cola world rankings ayo abuditswa nevanotungamira nhabvu veFifa ava nhasi masikati.
Chikwata ichi chave pachinzvimbo chezana nenhanhatu mushure mekunge chaive pazana nembiri apo ongorooro iyi yakapedzisira kuitwa.
MaWarriors adzikira pasi zvekare muAfrica zvekuti ave pachinzvimbo chemakumi maviri nepfumbamwe mushure mekunge vaimbove pamakumi maviri nenomwe mwedzi wapera.
Izvi zvinotevera kutadza kukunda kwakaita maWarriors chikwata chisina mbiri cheTanzania apo zvaikwata izvi zvakaita mamngenge mumutambo wehushamwari mwedzi uno.
Chikwata che Ivory Coast charamba chiri pamusoro muAfrica chichiteverwa neGhana, Algeria neNigeria. Zvikwata izvi zviri kuenda kuWorld Cup gore rinouya kuBrazil.
Zvakamira zvakadai, Spain ndiyo ichiri kutonga pasi rose ichiteverwa neGermany neArgentina.


text:
True Jesus Church
Kereke ye "True Jesus Church" ikereke yakazvimirira yakavambwa kuBeijing kuChina muna 1917. Nhasi kereke iyi ine vatendi vanosvika miriyoni imwe nechidimbu munyika dzinoita makumi mana neimwe nema muzviumbe zvitanhatu.
Kereke iyi ndeye rwudzi rwepentecost rwakabva muchi kristu pakutanga kwe twentieth century. Kereke re True Jesus Church rinotenda muchidzidzo che Oneness Pentecostal theology (chidzidzo Chezita ra Jesu).
Kubvira muna 1997 kereke iyi yakatanga kuveko ku nyika ye South Africa. Kereke iri rinoti rakapomherwa basa rekuparidza shoko kunyika dzose dzepasi Jesu asati adzoka kechiviri.
Zvidzidzo gumi zvekereke iri zvinoti:
- Mweya Mutsvene
- Kubhabhatidzwa
- Kugezwa Kwemakumbo
- Misa
- Sabata
- Jesu Kristu
- Bhaibheri
- Ruponeso
- Kereke
- Kutongwa Kwemagumo


text:
Muri vaKristu Here?
Hongu. Tiri vaKristu nemhaka yezvikonzero izvi:
- Tinoedza kunyatsotevedzera dzidziso uye mararamiro aJesu Kristu.
—1 Petro 2:21.
Tinotenda kuti Jesu ndiye achaita kuti tipone, “nokuti hapana rimwe zita pasi pedenga rakapiwa pakati pevanhu ratinofanira kuponeswa naro.”
—Mabasa 4:12.
- Vanhu pavanova Zvapupu zvaJehovha, vanobhabhatidzwa muzita raJesu.
—Mateu 28: 18, 19.
- Tinonyengetera nomuzita raJesu Kristu.
—Johani 15:16.
- Tinotenda kuti Jesu ndiye Musoro, kana kuti uya akagadzwa kuti ave nesimba pamunhu wose.
—1 VaKorinde 11:3.
Asi pane zvimwe zvinhu zvatakasiyana nezvimwe zvitendero zvinozviti ndezvechiKristu. Somuenzaniso, tinotenda kuti Bhaibheri rinodzidzisa kuti Jesu Mwanakomana waMwari, kwete kuti chikamu chavanamwari vatatu. (Mako 12:


text:
Ngoma
Ngoma chiridzwa chinogadzirwa nedanda rine mhango pakati rinokakwa dehwe kune rimwe divi kana kuti mativi ose. Ngoma inoridzwa nemaoko kana nezvimiti.
Tsumo netsika[chinja | edit source]
- Kangoma kanorira kachiti kwangu kwangu - apa kureva kuti munhu kana achitaura anonatsa zviri kudivi rekwake.
- Kangoma kunyanya kurira kanotsemuka.
- Akaimba muimbi Oliver Mtukudzi - Pfavira ngoma zimhandara husiku hurefu.
Mukutaura kwemazuvano mangoma zvinoreva nziyo zvikurusei nziyo dzemafaro dzakaita semuseve; ragga, reggae zvichingodaro.


text:
Chemishonga
Chidzidzo chemishonga (chemistry in English) chinowongorora mibvunzo pamusoro pezvinotevera:
- Kugadzirwa kwemishonga muhushangazhi;
- Kuti mishonga ine faniro dzakaita sei;
- Kuti mishonga ingachengetwa sei;
- Kuti mishonga ingashandiswa ichiitiswa mabasa api;
- Kuti mishonga ine njodzi dzakaita sei;
- Kuti ndeipi mishonga irimo muzvinhu zvationosangana nazvo mazuva ose.
- Kuti mishonga iri muzvinhu zvatinosangana nazvo mazuva ose ingakororwa sei kuti ishandiswe mabasa ave kuzivikanwa.


text:
Nhika
Muchidzidzo chemasvomhu, nhika imhando yezvinyanye inoreva kushomekesa kunotenderwa pauhwandu hwechinhu chiri kutaurwa nezvacho.
Zvinyanye (Extrema) - iri shoko rinodudzira panogumira hukuru uye huduku hwemupimo uri kutaurwa nezvawo. Sokuti mvura inowanikwa pakati pezvinyanye zve 0-100o Celsius. Zvinyanye izita rapiwa richitora pakutaura kwemazuva ose patinoti "zvanyanya, zvanyanyisa kana kuti zvakanyanya - kuChirungu vachiti extreme or extremely". Kana totarisa humwe hweZvinyanye tinoti chinyanye (extremum, singular)
Nharire (Maximum) - iri izita rapiwa kududzira panogumira hukuru hwemupimo uri kutaurwa nezvawo. Sokuti muZimbabwe motokari dzinotenderwa nharire yemuchacha we 120 km/hr pamigwagwa mikuru. Mukutaura kwemazuva ose nharire inzvimbo yakakwirira, paive nemunhu airinda nyika yaShe achitarira kuti kune vavengi vanouya here.
Nhika (Minimum) - iri izita rapiwa kududzira panogumira huduku hwemupimo uri kutaurwa nezvawo. Sokuti hurumende inoronga kutara mari inotambiriswa vashandi ive panhika ye$150 pamwedzi. Pakutaura kwemazuva ose nhika inzvimbo iri pakadzika tichifananidza nenhraunda yenzvimbo iyoyo.
Katikati (Average) - iri izita rapiwa kudzudzira nhamba inowanikwa kana nhamba dziripo dzahwerengedzwa, dzichizogovaniswa nehuwandu hwenhamba dziripo. Sokuti vana vanopedza Chikoro ChePrimary vaine katikati yemakore 13 ekuberekwa.
Chiwanza (Mode) - iri zita rapiwa kududzira nhamba inoonekwa zvizhinji paboka renhamba dziri kutaurwa nezvadzo. Sokuti kana tiine boka (set) renhamba dzinotevera: 3,4,6,7,8,9,10,4,11,2,1,4; tinennge toti nhamba 4 ndiwo chiwanza


text:
Sei Jesu Achinzi Mwanakomana waMwari?
Mhinduro yeBhaibheri
Mwari haana mudzimai uyo watingati akaita naye vana. Asi ndiye akasika zvinhu zvose zvinorarama. (Zvakazarurwa 4:
mwanakomana waMwari.” (Ruka 3:
Mwanakomana waMwari.”
Mwari akatanga kusika Jesu asati asika Adhamu. Achitaura nezvaJesu, muapostora Pauro akanyora kuti: “
Mufananidzo waMwari asingaoneki, dangwe rezvisikwa zvose.” (VaKorose 1:
panguva yokutangatanga, pamazuva enguva isingagumi.” (Mika 5:2) SeMwanakomana waMwari wedangwe, Jesu akararama ari ngirozi kudenga asati auya pasi pano kuti ararame semunhu. Jesu pachake akati: ‘
Ndakaburuka ndichibva kudenga.’


text:
Misangano Yedu Yeungano
Ziva zvakawanda nezvemisangano yedu. Tsvaka nzvimbo iri pedyo newe inoitirwa misangano.
Misangano Yedu Inoitwa Sei?
Zvapupu zvaJehovha zvinoungana kuti zvinamate kaviri pavhiki. (VaHebheru 10:
Pamisangano yedu, vateereri vanowana mikana yokutaurawo, sezvinoitwa mukirasi. Misangano inotangwa uye inogumiswa nerwiyo uye munyengetero.
Hazvirevi kuti unofanira kutanga wava mumwe weZvapupu zvaJehovha kuti uzopinda misangano yedu. Tinokoka munhu wose anoda. Munhu unogara pawada uye haubhadhari. Hapana ndiro yemari inofambiswa.
Chirangaridzo Chorufu rwaJesu
Tinoungana kamwe chete pagore munzvimbo dzakasiyana-siyana pasi rose tichiyeuka kufa kwaJesu.
Tinozviita nokuti akarayira vateveri vake kuti: “Rambai muchiita izvi muchindiyeuka.” (Ruka 22: Gore rinouya Chirangaridzo chichaitwa musi weMuvhuro 14 April, 2014. Tinokukoka kuti uzouyawo pachiitiko ichi chinokosha. Munhu wose akasununguka kuuya sezvakangoita mimwe misangano yedu yose. Munhu unogara pawada pasina mari yaunobhadhara uye hakuna ndiro yemari inofambiswa.


text:
NHARIREYOMURINDI (YOKUDZIDZA) MARCH 2014
Mumagazini ino, dzidza kuti ungaramba sei uine mafungiro ekuzvipira uye uchifara pakushumira Mwari. Tingachengeta sei vakwegura vatinonamata navo uye voukama?
Kubatsira Voukama Kuti Vave Zvapupu
Tingadzidzei pamabatiro aiita Jesu hama dzake? Tingabatsira sei hama dzedu dzine chitendero chakasiyana nechedu kana kuti dzisingatombonamati?
Zvatingaita Kuti Tirambe Tichizvipira
Pane chinogona kukanganisa kuzvipira kwedu tisingazvioni. Nyaya ino ichatibatsira kuona kuti chinhu ichocho chii uye kuti tingashandisa sei Bhaibheri kuti tichikurire.
Zvatingaita Kuti Tirambe Tichishumira Jehovha Tichifara
Nei vakawanda vachitambura nekunzwa sokuti havabatsiri? Nyaya ino inoratidza kuti tingashandisa sei Bhaibheri kuti tirambe tichifara.
Kunamata Kwemhuri—Mungaitei Kuti Kunakidze?
Onai zviri kuitwa nevamwe mune dzimwe nyika kuti muwane mazano amunogona kushandisa pakunamata kwemhuri.
Remekedzai Vakwegura Vari Pakati Penyu
Ona kuti Mwari anoona sei vakwegura. Vana vanofanira kuitirei vabereki vavo vakwegura? Ungano dzinogona kuremekedza sei vakwegura?
Kuchengeta Vakwegura
Vabereki vakwegura nevana vavo vanogona kufanoronga uye kusarudza zvokuita “mazuva okutambudzika” asati asvika. Vangagadzirisa sei matambudziko acho?
Unoti ‘Hungu Asi Panguva Imwe Chete Uchiti Aiwa’ Here?
VaKristu vanofanira kuita zvavanotaura uye havafaniri kuti ‘hungu asi vachiti aiwa.’ Tingaitei kana tichida kuchinja zvatinenge tavimbisa? Dzidza kubva pane zvakaitwa noMuapostora Pauro.


text:
Maverengerwo Enguva muBhaibheri Anoratidzei Nezvegore ra1914?
Mhinduro yeBhaibheri
Maverengerwo enguva muBhaibheri anoratidza kuti Umambo hwaMwari hwakagadzwa kudenga muna 1914. Izvi zvinoratidzwa nouprofita hwakanyorwa muBhaibheri pana Dhanieri chitsauko 4.
Zvinotaurwa nouprofita hwacho. Mwari akaita kuti Mambo Nebhukadhinezari arote zimuti zihombe rakatemwa. Chigutsa chawo chakaitwa kuti chisatungira ‘kwenguva nomwe,’ uye kana nguva iyi yapera chaizotungirazve.
Kuzadzika kwokutanga kwouprofita hwacho. Zimuti zihombe iri raifananidzira Mambo Nebhukadhinezari. (Dhanieri 4:20-22) Akaita sokunge ‘atemwa’ paakatanga kurwara pfungwa uye paakamira kutonga kwemakore 7. (Dhanieri 4:25) Mwari paakazoita kuti pfungwa dzake dzichishanda zvakanaka, Nebhukadhinezari akatangazve kutonga uye akabvuma kuti Mwari ndiye Mutongi mukuru.
Umboo hunoratidza kuti uprofita uhwu hune zvimwe zvahwaireva. Chinangwa chouprofita uhwu chaiva chokuti “vanhu vapenyu vazive kuti Wokumusorosoro ndiye Mutongi muumambo hwose hwevanhu uye kuti anohupa waanoda, anogadza pahuri munhu akaderera kwazvo pakati pevanhu.” (Dhanieri 4:17) Nebhukadhinezari aizvikudza ndiye here uyo Mwari aida kupa utongi uhwu? Aiwa, nokuti Mwari akanga ambomurotesa achimuonesa kuti hapana kana munhu wepanyika anokodzera kupiwa basa iri kunyange iye Nebhukadhinezari. Asi kuti Mwari pachake ‘aizomutsa umambo husingazomboparadzwi.’—Dhanieri 2:31-44.
Mwari akanga agara ane umambo hwaimiririra utongi hwake pano pasi: rudzi rwekare rwevaIsraeri. Mwari akarega utongi ihwohwo huchiparadzwa nokuti vatongi vacho vakanga vasisina kuvimbika, asi akagara ataura kuti aizopa utongi kumunhu aiva “ane kodzero yepamutemo.” (Ezekieri 21:25-27) Bhaibheri rinoratidza kuti Jesu Kristu ndiye aiva nekodzero yokupiwa utongi uhwu uye aizotonga nokusingaperi. (Ruka 1:30-33) Jesu akanga akasiyana naNebhukadhinezari pakuti aiva ‘nemwoyo unozvininipisa’ sokuprofitwa kwazvakanga zvaitwa.
Muti unotaurwa pana Dhanieri chitsauko 4 unofananidzirei? Pane dzimwe nguva muBhaibheri miti inofananidzira utongi. (Ezekieri 17:22-24; 31:2-5) Pakuzadzika kukuru kwaDhanieri chitsauko 4 muti mukuru unofananidzira utongi hwaMwari.
Kutemwa kwomuti kunofananidzirei? Kutemwa kwomuti sezvo kwaifananidzira kuvhiringidzwa kweutongi hwaNebhukadhinezari, kwaifananidzirawo zvakare kuvhiringidzwa kweutongi hwaMwari pasi pano. Izvi zvakaitika apo Nebhukadhinezari akaparadza Jerusarema, umo maiva nemadzimambo echiIsraeri akanga achitonga achimiririra Jehovha.
“Nguva nomwe” dzinofananidzirei? “Nguva nomwe” dzinomiririra nguva iyo Mwari akarega marudzi achitonga nyika iye asingapindiri. Maererano nemaverengerwo anoitwa nguva muBhaibheri, “nguva nomwe” dzakatanga muna October 607 B.C.E., apo Jerusarema rakaparadzwa nevaBhabhironi. *
“Nguva nomwe” dzakareba sei? Hadzina kureba makore 7 sezvakaitika kuna Nebhukadhinezari. Jesu akaratidza kureba kwayakaita paakati “Jerusarema [raifananidzira utongi hwaMwari] richatsikwa-tsikwa nemamwe marudzi, kusvikira nguva dzakatarwa dzemamwe marudzi dzakwana.” (Ruka 21:24) “Nguva dzakatarwa dzemamwe marudzi” idzo Mwari akarega utongi hwake ‘huchitsikwa-tsikwa nemamwe marudzi’ dzakafanana ‘nenguva nomwe’ dzinotaurwa muna Dhanieri chitsauko 4. Saka izvi zvinoreva kuti Jesu paakanga achiri panyika “nguva nomwe” idzi dzakanga dzichiri kuenderera mberi.
Bhaibheri rinotibatsira kuziva kuti “nguva nomwe” idzodzo dzouprofita dzakareba zvakadini. Rinoti nguva nhatu nehafu dzakaenzana nemazuva 1 260, saka “nguva nomwe’ dzaizova dzakareba mazuva 2 520. (Zvakazarurwa 12:6, 14) Tikashandisa zvinotaurwa nouprofita kuti ‘zuva rimwe chete igore’ mazuva 2 520 anomirira makore 2 520. Saka, “nguva nomwe” kana kuti makore 2 520 aizopera muna October 1914.
^ ndima 10 Kuti unzwe zvakawanda nezvekuti sei tichiti raiva gore ra607 B.C.E, ona nyaya inoti “Jerusarema Rekare Rakaparadzwa Rini?—Chikamu Chokutanga,” mapeji 26-


text:
Mudida
Muchidzidzo cheMasvomhu, mudida (rate) izwi rinoreva hukama huripo pakati penhamba dzine nzenda dzakasiyana. Nokumwe kutaura Mudida igovano yezvinhu zviviri zvine nzenda yakasiyana. Muenzaniso weMudida inosanganisira Muchacha(speed), kurova hwehana (Heart beat), Kuchivirika. Izvi zvataurwa zvine nzenda dzinoti: Muchacha (metres/second), kurova kwehana (beats/second), Kuchivirika (Joules/Second).
Kazhinji Mudida unotaurwa kuchishandiswa nguva semupimo uri kufananidzwa nawo; asi tinogonawo kushandisa nhambwe, huremu zvichingodaro. Sokuti tarakita yangu inofamba 10km pa Rita repeturu, kana kuti nyama iri kutengwa nemutengo we $5 pa Kg.


text:
Tsika yezvinzvimbo zvenhamba
Tsika yekutsveta nhamba muzvinzvimbo (positional numeral system) zvinoreva tsika inoshandiswa pakunyora nhamba kumasvomhu. Tsika iyi inopa vara rimwechete renhamba huhombe hwakasiyana zvienderana nekuti vara iri rakanyorwa pachinzvimbo chipi.
Kujekesa[chinja | edit source]
PaMuravanegumi nhamba dzinonyorwa kuchishandiswa mavara gumi akasiyana anoti: 0, 1,2,3,4,5,6,7,8,9. Panotangwa kuverengwa nhamba mavara aya anodanwa akatevedzana saizvozvi. Mushure ma 9 hakuchina rimwe vara rakasiyana. Panhamba inotevera panowedzerwa chimwe chinzvimbo mavara otanga kuchidzokorora. Saka panhamba inotevera 9 panonyorwa pachitsvetwa 1 achiteverwa na 0 kuti pave nenhamba inonzi 10.
Tsika yokutsveta nhamba muzvinzvimbo zvakasiyana tichaidana kuti tsika yezvinzvimbo zvenhamba - positional numeral system. Tsika iyi inopa vara huhombe hwakasiyana zvichienderana nokuti vara ratsvetwa pachinzvimbo chipi. Kana vara 1 ari panzvimbo yokutanga anomirira huwandu hwechinhu chimwe Kana vara 1 ari pachinzvimbo chechipiri anomirira huwandu hwezvinhu gumi, apa nzvimbo yokutanga inenge yakanorwa vara 0. Panokwidzwa nhamba kamwe nzvimbo yokutanga kuruboshwe inoshandurwa kuenda pana 1 kuti nhamba ichiva 11; izvi zvoreva kuti pava negumi nerimwe.
Huhombe wenzvimbo paMuravanegumi[chinja | edit source]
Chinzvimbo choga choga pamuravanegumi chine huhombe hwakasiyana nyangwe vara riri pazvinzvimbo izvi riri rakafanana. Huhombe uhwu hunomirirwa nekuradanuka kwa 10 nepawa rinokura zvichienda kuruboshwe. Somuenzaniso kana nhamba 3523 ichipenengurwa inonyorwa sezvizvi:
- .
Izvi zvinoreva kuti 3 ari panzvimbo yekutanga kurudyi anomirira huwandu hwechinhu chimwe. Mumwe 3 ari pachinzvimbo chechina kubva kurudyi anomirira huwandu hwezviuru zvitatu.
Nzvimbo dzenhamba idzi dzinopiwa mazita azvo sezvizvi:
- 101 inonzi Makumi, Tens ku English.
- 102 inonzi Mazana, Hundreds ku English.
- 103 inonzi Zviuru, Thousands ku English.
- 104 inonzi Makumi reZviuru, Ten Thousands ku English.
- 105 inonzi Zana reZviuru, Hundred Thousands ku English.
- 106 inonzi Miliyoni, Million ku English.
- 107 inonzi Makumi eMiliyoni, Tens of Millions ku English.
- 108 inonzi Mazana eMiliyoni, Million ku English.
Zvakafanira kuti tinoensane kuti marongerwo akaitwa mapawa agumi pamusoro, kana onyorwa senhamba anenge akarongeka achibva kurudyi kuenda kuruboshwe. Shoko rokuti zvibodzi rashaniswa kuturikira units rinobva kuchiKorekore; chibodzi rinoreva chimwe (1), pakuwanda konzi zvibodzi.
Tichitarisa chero ipi tsika inoshandisa hwaro -b, tinoona ine mavara ane huwandu b, uye nhamba
(Zvakakosha tionesane kuti anomirira kutevedzana pamarongerwo emavara, kwete tsamaniso)


text:
Mwa kara novakadi ava ava zuvhisa ndi?
Nhi. Nombangi daJehova nadinye kuzuvhisa kukwatera mo mamiliyona govakadi. Bibeli kwa pumbire asi ‘vakadi wovanzi tava twara mbudi.’
Vakadi womoNombangi daJehova kukwama sihonena sovakadi ava va tumbura moBibeli. (Yisewe 31:10-31) Nampili ngomu ava dili kupitisira mombungakriste, awo kulihameka mo unene moyirugana yokuzuvhisa. Awo hena kuronga vana vawo nompango domoBibeli. (Yisewe 1:8) Kupitira mononkango nomoyirugana yawo, vakadi womoNombangi kuhetekera ko kutura po sihonena sosiwa.


text:
Jecha
Jecha (sand in English) imhando yevhu inowanikwa zvikurusei murwizi kana kumahombekombe egungwa. Jecha rine tsanga hombe pane dzimwe mhando dzevhu zvokuti jecha rinotendera mvura kumimina zviri nyore. Nekudaro jecha rinoshandiswa kubvisa tsvina yemagodo kubva mumvura inenge ichicheneswa kuti ive inonwiwa nevanhu.
Jecha rinobva pamatombo akasiyana, saka zvakagadzira jecha zvinosiyana zvichienderana nokuti matombo enzvimbo iyoyo akagadzirwa nemuchegwa wakaita sei. Muchegwa unowanikwa mujecha zhinji unonzi silica.
Zvinoshandiswa Jecha[chinja | edit source]
- Jecha rinoshandiswa kuvaka richisanganiswa nesamende.
- Jecha rinochengetwa mudzimba kuitira kudzima moto.


text:
VECHIDUKU VANOBVUNZA KUTI
Ndiri Kunetseka Nezvakaita Muviri Wangu Here?
Mubvunzo: Ndiri kunyanya kunetseka here?
Unoona sei muviri wako?
Handitomboufariri.
Dzimwe nguva handiufariri.
Ndinogutsikana nezvawakaita.
-
Zvii zvawaizoda kuchinja pamuviri wako?
Urefu
Uremu
Chimiro
Bvudzi
Ganda rokumeso
Kukura kwetsandanyama
Zvimwe
-
Pedzisa mutsara uyu.
Ndinonyanya kunetseka nezvakaita muviri wangu . . .
pandinokwira pasikero.
pandinozvitarisa mugirazi.
pandinozvienzanisa nevamwe (shamwari, tsvarakadenga dzinokwikwidza, vanhu vanonyanya kuekita mumafirimu).
-
Pedzisa mutsara uyu.
Ndinozviyera . . .
mazuva ose.
kamwe pavhiki.
kamwe pavhiki mbiri.
-
Unonzwa sei nezvakaita muviri wako?
Handifariri muviri wandinawo. (Muenzaniso: “Pose pandinozvitarisa mugirazi ndinoona chimunhu chakafuta, chakashata. Ndakatosvika pakuzviuraya nenzara ndichida kuva nemuviri mutete.”
—Serena.)
Ndinogutsikana nemuviri wangu. (Muenzaniso: “Pane zvimwe zvinhu zvaunototi usafarira pachitarisiko chako, asi zvimwe unotofanira kuzvigamuchira sezvazviri. Kupenga kunetseka nezvinhu zvatisingakwanisi kuchinja.”
—Natanya.)
-
Bhaibheri rinotiudza kuti tisanyanya kufunga zvatiri ‘kupfuura zvatinofanira kufunga.’ (VaRoma 12:3) Saka zvakanaka kufunga nezvezvauri asi kwete kubva wanyanyisa. Ndokusaka uchikwesha mazino uye uchiita zvinhu zvinoita kuti ugare une utano hwakanaka.
Ko kana uchigara uchinetseka nezvakaita muviri wako, zvokusvika pakushaya mufaro? Kana zvichimboitika kwauri unogona kuzvibvunza mubvunzo wokuti . . .
‘Sei ndisingafariri muviri wandinawo?’
Panogona kunge pane zvikonzero zvakawanda. Zvimwe zvacho ndeizvi:
Zvinobudiswa paTV nemabhuku. “Vechiduku vanokanganiswa nemifananidzo inoita kuti vafunge kuti kuva nemuviri mutete ndiko kunaka. Izvi zvinoita kuti kana usina muviri wakadaro uzvione sokunge usingabatsiri!”
—Kellie.
Zvinoitwa nevabereki. “Ndakaona kuti kana mai vachinyanya kunetseka nezvakaita muviri wavo, kazhinji ndizvo zvichaitawo mwanasikana wavo. Ndizvowo zvinogona kuitika kunanababa nevanakomana vavo.”
—Rita.
Kuzvitarisira pasi. “Munhu anonyanya kunetseka nezvakaita muviri wake anogara achibvunza vamwe kuti vari kuona sei muviri wake. Zvinondibhowa kutamba nemunhu akadaro!”
—Jeanne.
Pasinei nokuti zvinokonzerwa nei, unogona kubvunza kuti . . .
‘Ndochinja here zvandiri?’
Inzwa zvinotaurwa nevezera rako.
“Hazvisi zvinhu zvose zvausingafariri zvaunogona kuchinja pauri, saka zvakanaka kudzidza kutozvigamuchira. Kana ukazvigamuchira, vamwe havazombonyanyi kuzvitarisa.”
—Rori.
“Ita zvaunokwanisa kuti uve noutano hwakanaka. Kana uri mutano, zvauri ndizvo zvaunofanira kunge uri. Uye kana mumwe munhu akasakufarira nemhaka yezvakaita muviri wako, munhu iyeye anenge asiri shamwari yako chaiyo.”
—Olivia.
Chinhu chinokosha: Ita zvaunogona kuti utaridzike zvakanaka. Usanetseka nezvakawanda. Kunyanya kunetseka nezvauri kunogona kukukanganisa. (Inzwa “ Zvinotaurwa naJulia.“)
Mumwe musikana anonzi Erin akaona kuti kana ukagutsikana nezvauri zvichaita kuti usanyanya kunetseka nezvimwe zvinhu. Anoti: “Kutaura chokwadi ndinombonetseka, uye ndinoona kuti pandinofungisisa nezvezvinhu zvisina basa ndinobva ndaora mwoyo. Iye zvino ndinoita maekisesaizi nguva dzose uye ndinodya zvinhu zvine utano. Zvimwe zvinozongozvigadzirisa zvoga.”
Ndoita chero chingaita kuti ndichinje here?
Kana uchigutsikana nezvauri zvichaita kuti unzwe uri munhu pane vamwe. Bhaibheri rinogona kukubatsira. Rinokukurudzira kuita zvinotevera:
Kugutsikana. ‘Zviri nani kuti munhu agutsikane nezvaanoona nemaziso ake pane kugutsikana nezvaanofunga. Naizvozvo izvi hazvina maturo, kungodzingirira mhepo bedzi.’
—Muparidzi 6:9, Bhaibheri Rinoyera.
Kusapfuura mwero pakuita maekisesaizi. “Kurovedza muviri kunobatsira zvishoma.”—1 Timoti 4:8.
Kuva neunhu hwakanaka. ‘Munhu anoona zvinooneka nemaziso; asi Jehovha, anoona zvakaita mwoyo.’—1 Samueri 16:7.
“Chiso chedu chinoratidza maonero atinozviita. Kana munhu achigutsikana, vamwe vachazviona uye zvichabva zvaita kuti vamufarire.”
—Sarah.
“Chimiro chakanaka chinogona kuita kuti vakawanda vakutarise. Asi unhu hwako hwakanaka ndihwo huchaita kuti vanhu varambe vachifunga nezvako.”
—Phylicia.


text:
Mutuvi
Muzvidzo zvinotevera Fundoyetsimba neScience, mutuvi (Liquid) izita rapiwa kududza chinhu chine kutaridzika kunenge kwemvura inoyerera. Chinhu chine musandu weMutuvi chinoyerera uye chakadirwa mudemhe, chinotora kuumbwa kwakaita demhe iroro zvichienderana nehuwandu hwemutuvi wacho. Muenzaniso wemituvi inosanganisira mvura, mukaka, huchi, peturu, zvichingodaro.
Iri zita rapiwa richitoredzera mutuvi unova mvura iya inowanikwa kana mukaka wakoresa; apa pari kusiyaniswa mutuvi (liquid) nehorakora (milk solids).


text:
SANGANO reZimbabwe Cricket rakazivisa kuti mutambo wechikwata cheZim A neBangladesh uyo waifanirwa kutambwa muna Chikunguru wakakanzurwa zvichitevera chikumbiro chakabva kuBangladesh kuti uzotambwe muna Nyamavhuvhu.
Chikwata cheZim A change chichitarisirwa kusimuka musi wa28 Chikumi chakananga kuBangladesh uko zvikwata zviviri izvi zvange zvichanosangana mumitambo yetest match pamwe neOne day International.
Chinyorwa chakatumirwa neZimbabwe Cricket svondo radarika chinoti mutambo uyu wakambomiswa nekuda kwemamiriro ekunze kuBangladesh ayo ari kukanganisa mutambo weBangladesh neIndia uyo uri kutambwa parizvino.
Sangano reBangladesh Cricket Board rakanyorera reZim Cricket richizivisa nezvekumbomiswa kwemutambo uyu.
Zvakadaro, Zim Cricket yakati panguva ichazotambwa mutambo uyu muna Nyamavhuvhu inenge ichitarisira kusangana neSouth Africa pamwe neAustralia mumitambo weTriangular series saka inokwanisa kuzotamba neBangladesh muna Gunyana.
Masangano maviri aya parizvino ari muhurukuro kuti mutambo uyu ugotambwe muna Gunyana.
Managing Director weZC, Wilfred Nyamukondiwa, anoti zvakakosha kuti mutambo wezvikwata zviviri izvi uenderere mberi sezvo uchibatsira kusimbisa pamwe nekusimudzira mutambo wecricket.


text:
NYAYA dzen’anga nemaporofita enhema dziri kugara dzichibuda munhau nguva nenguva, apo veruzhinji vanenge vachipihwa yambiro kuti vangwaririre vanhu vakadai, zvisinei nekuti kune vamwe vanoramba vakaisa zvimiti munzeve. Kune vamwe vanhu vakagarira kudya zvemarema kuburikidza nechikuruku. Zvinorwadza kunzwa kuti vanhu vachiri kudyirwa mari neupfumi vakasvinura sematemba nemaporofita nen’anga dzenhema. Muenzaniso wakanaka ndewe imwe nyaya yatinayo svondo rino, iyo yakaitika kuChirundu, yemhuri inonzi yakabva kuMasvingo ikaenda kurwizi rwaZambezi nen’anga ichida kunoburitsa hama yavo iyo inonzi yakatorwa nenjuzu apo yaive pabasa makore manonwe adarika. Vanhu ava vainzi munhu uyu achiri mupenyu murwizi umu. Sekutaura kwevemhuri iyi, n’anga yavakatora yakavati hama yavo aive achiri mupenyu ichiti akatorwa nenjuzu uye aikwanisa kumuburitsa ari mupenyu kumba mumvura. Vanhu vakazvibvuma.
Mhuri iyi yakatengeswa zvinhu zvakasiyana-siyana nen’anga iyi zvinosanganisira zviwitsi, mabhisikitsi, doro rechirungu nemachira. Zvinonzi zvimwe zvacho zvakanokandwa murwizi urwu sezvainge zvarehwa nen’anga iyi zvichinzi ndiko kuti njuzu yacho iburitse hama yavo ari mupenyu. Chimwe chikafu chakatengwa chakadyiwa nechaunga chakarara pasango vachiita bira, n’anga yacho ichitodzikisa doro remumabhodhoro. Inonzi yakazoguma yararadza.
Mhuri iyi yakaita mazuva maviri iri kumahombe-kombe erwizi Zambezi apo n’anga iyi yaivimbisa kuti hama yavo ichabuda izvo zvisina kuzoitika. Doro nezviwitsi zvimwe zvainge zvayedzwa nemvura. Semaonero edu, n’anga iyi yaitamba nepfungwa dzevanhu vemhuri iyi. Hongu, kubvira kare nyaya dzenjuzu dzakagara dziriko uye pane chivanhu chinotevedzwa kana munhu achinzi atorwa.
Asi, munyaya iyi chinoshamisa ndechekuti zvinonzi kwapera makore manonwe munhu uyu any’ura murwizi uye pakadai apa zviri pachena kuti haangabude ari mupenyu, hazviite. Chimwezve chinopa mibvunzo yakawanda panyaya iyi ndechekuti mhuri iyi yakanzi itenge zviwitsi, doro rechirungu pamwe nemabhisikitsi kuti zvinopihwa kufadza njuzu.
Pasichigare chikafu chechirunga chaakange zvisiko asi njuzu dzaiveko, dzichingotora vanhu. Njuzu dzaikandirwei kuti dziburitse munhu ari mupenyu? Mabhisikitsi nezviwitsi? Izvi zvinoburitsa pachena kuti n’anga iyi yaingopedzera mhuri iyi nguva yavo pamwe nekuidyira pfuma.Sekutaura kwevemhuri iyi, vakashandisa mari inodarika US$400 pakuhaya motokari kubva kuMasvingo vachienda kuChirunda pamwe nekutenga zvimwe zvaidiwa pachiitiko ichi.
Izvi zvinoreva kuti mari yakashandiswa iyi zvakangofanana nekuikanda murwizi muna Zambezi nekuti hapana chakabuda.
Chimwe chinoshamisa ndechekuti mhuri iyi ichiri kuvimba kuti hama yavo mupenyu uye vari kuda kuzodzokera zvakare kuChirundu vava neimwe n’anga nechinangwa chimwe chete. Kurudziro yedu ndeyekuti veruzhinji vanofanira kungwarira maporofita nen’anga dzenhema nekuti vanogona kudyirwa pfuma yavo nechikiribidi zuva rakacheka nyika.


text:
HARARE— Nhengo dzeparamende yevechidiki kubva mudunhu reHarare dzaita musangano wadzo wekutanga gore rino muparamende umo dzazeya nyaya dzakawanda dzikakurudzira hurumende kuti igadzirise matambudziko anosangana nevechidiki kuti vave neremangwana rakanaka.
Matambudziko akurukurwa nezvawo anosanganisira nyaya yekuti vechidiki vari kuroorwa nguva isati yakwana, vari kutadza kuenda kuchikoro, vari kushandiswa zviri kunze kwemutemo uye vari kunetseka kutora magwaro ekuzvarwa.
Nhengo dzeparamende idzi dzati pane vana vakawanda vari kutadza kuenda kuchikoro nenyaya yekushaya magwaro ekuzvarwa kwawo uye zvikoro hazvitambiri vana vasina magwaro aya.
Imwe nhengo yedare yati inonzi Kudakwashe yati mahofisi amabharani mukuru wehurumende anoomesera vanenge vachida kutora magwaro aya zvekuti vamwe vanotooona zviri nani kugara vasina magwaro aya.
Dzimwe nhengo dzedare iri dzati hurumende inofanira kudzika mutemo unosungira kuti hapana mwana anobuda muchipatara chaaberekerwa asina gwaro rekuzvarwa uye vabereki vanotadza kutoresa vana vavo magwaro aya vanofanira kurangwa zvakaomarara.
Imwe nyaya yatsviriridza mudare ndeyekushandiswa kwevana zvisiri pamutemo uye nhengo dzedare iri dzaita chisungo chekutungamira chirongwa chekurwisana nedambudziko iri.
Mumiriri weHighfield East, Lindani Moyo, akurudzira vamwe vake nevechidiki vese kumhan’ara kana vachinge vaona panenge pachishandiswa vamwe vavo zviri kunze kwemutemo.
Mumiriri weMbare, Vincent Bakasa, ati vanoshamisika chose kuti hurumende haina zvairi kuita mukupedza dambudziko iri iro vati rapararira nenyika yese.
Izvi zvatsigirwa nemumiriri weSeke South, Juliani Masawi, uyo ati mapurisa haina hany’a nekushandiswa kuri kuitwa vechidiki.
Dare rabvumiranawo kuti hurumende inofanira kuona kuti vana vanorarama nehurema vawaniswa kodzero dzavo richiti pane vana vakawanda vanorarama nehurema vari kutadza kuenda kuchikoro nekuda kwekushaya mari pamwe nekuti zvikoro zvakawanda hazvina nzvimbo dzinoita kuti vana ava vadzidze zvakanaka.
Gurukota revechidiki rinoona nezvekufambiswa kwemashoko nemhichina yemazuvano, Kudakwashe Kuzvindiwana, atiwo vana vanorarama nehurema vanofanira kupihwa mukana wedzidza pazvikoro zvavanoda.
Masachigaro emakomiti akasiyana siyana eNational Assembly pamwe nevamiriri vemapazi ehurumende vazopindura mibvunzo kubva kunhengo dzeparamende yevechidiki pamwe nekupawo pfungwa dzawo panyaya dzange dzataurwa nevechidiki ava.
Gurukota rinomirira Harare, Amai Miriam Chikukwa, vati hurumende ichaedza napose painogona napo kugadzirisa matambudziko akatarisana nevechidiki vachiti ndizvo chete zvinoita kuti vave neremangwana rakanaka.


text:
Mutsendo
Muchidzidzo chePimanyika, mutsendo (Plane, flat area) izwi rinoreva uso hwakatichechetere kunge pamusoro pemvura. Mutsendo unogonga kunge wakamiswa wakaita mutwi kana kurara kuti sandarara (horizontal) kana kurereka neipi zvayo gonya. Mutsendo uso hune nzenda mbiri chete, hwasha nehurefu; mutsendo hauna hudzamu. Somuenzaniso kana takatarisa pamusoro petafura yakanatsa kukwenenzverwa tinenge tiri kuona mutsendo
Izwi iri ririkutorwa kubva pamutsendo chinova chombo chinoshandiswa nevanoveza mapuranga. Mutsendo (plane kuEnglish) unoshandiswa kuveza mapuranga kuti puranga rive neuso hwakati chechetere husina makomba uye husina kumanzika.


text:
Zvinotaurwa Nevezera Rako
Ona mavhidhiyo evechiduku vari munyika dzakasiyana-siyana vanotaura nezvematambudziko oupenyu uye kukunda kwavanoaita.
Uhwu Ndihwo Upenyu Chaihwo
Unoda kugutsikana muupenyu here? Ona vhidhiyo inoratidza kufara kuri kuita Cameron pasinei nenyika yaari kugara.
Mari
Inzwa mazano nezvokushandisa mari zvakanaka, kuisevha, uye kusanyanya kuida.
Kuva Neutano Hwakanaka
Zvinokuomera here kuti udye zvinovaka muviri uye kuita maekisesaizi? Muvhidhiyo ino vechiduku vanotaura zvavanoita kuti vave neutano hwakanaka.
Chitarisiko
Nei kuva nemuviri wakanaka riri dambudziko rakakura kune vechiduku? Vangabatsirwa sei?
Kuverengera Kuita Zvinhu
Inzwa kuti vechiduku vanoti kudii nezvezvakaipira kuverengera kuita zvinhu uye zvakanakira kunyatsoshandisa nguva yako nokuchenjera.
Foni
Vechiduku vakawanda vanoona zvakavaomera kuti vararame vasina foni. Ndezvipi zvakanakira uye zvakaipira kuva nefoni?
Kushungurudzwa Panyaya Dzepabonde
Inzwa zvinotaurwa nevechiduku vashanu nezvekushungurudzwa uye zvaungaita kana uchinge washungurudzwa.


text:
NYAYA IRI PAKAVHA | SEI ZVAKAIPA ZVICHIITIKA KUVANHU VAKANAKA?
Zvakaipa Zvatekeshera!
Smita * aiva nemakore 35 okuberekwa, aigara muguta reDhaka, muBangladesh uye aizivikanwa nokuva nerudo uye kuva nehanya nevamwe. Vanhu vaimuziva semudzimai wechiduku aifara, aishanda nesimba, uye aida kubatsira vamwe kuziva zvaakadzidza nezvaMwari. Vemumhuri yake neshamwari vakavhunduka paakangorwara ndokufa pasati pambopera vhiki!
James nemudzimai wake avo vaiva mumakore ekuma30, vaivawo neunhu hwakafanana nehwaiva naSmita. Pane imwe nguva mukupera kwechirimo, vakashanyira shamwari dzavo kunyika dzekumadokero muUnited States. Havana kuzombodzokazve kumba kwavo kuNew York. Vakafa mutsaona yemotokari, zvikaita kuti pave nevende rakakura kuhama neshamwari uye kune vavaishanda navo.
Hazvidi hazvo kuti utsanangurirwe kuti uipi nekutambura zvatekeshera. Hondo dzinouraya vanhuwo zvavo uye masoja. Kuparwa kwemhosva uye chisimba zvinoitika kuvanhu vasina mhosva. Tsaona dzinouraya uye zvirwere zvinoremadza zvinowira vanhu pasinei nezera kana zvavari. Njodzi dzinongoitika dzega dzinotsvaira vanhu vakawanda. Rusaruro uye udzvinyiriri zvakapararira. Pamwe zvakamboitikawo kwauri.
Hazvishamisi kuti vanhu vabvunze mibvunzo yakaita seiyi:
Nei zvakaipa zvichiitika kuvanhu vakanaka?
Mwari ndiye ari kuzvikonzera here?
Matambudziko anongoitika ega here kana kuti anokonzerwa nevanhu?
Munhu anotambura nemhaka yezvaakaita kare asati aberekwazve mune mumwe muviri here?
Kana kuina Mwari wemasimbaose, nei asingadziviriri vanhu vakanaka pamatambudziko?
Kutambura neuipi zvichazombopera here?
Kuti tipindure mibvunzo iyi, tinofanira kuziva zvinhu zviviri zvinotevera: Nei zvakaipa zvichiitika, uye Mwari achaitei?
^ ndima 3 Mazita akachinjwa.


text:
Chidzidzo 10
Chii Chinonzi Kunamata Kwemhuri?
Kubvira kare, Jehovha ave achida kuti mhuri imwe neimwe ipedze nguva iri pamwe chete, kuti ive noukama hwaka- simba naye uye kuti isimbise ukama hwayo semhuri. (Dheuteronomio 6:6, 7) Ndokusaka vhiki nevhiki Zvapupu zvaJehovha zvichiva nenguva yokuti mhuri inamate pamwe chete, ichikurukura yakadekara zvinhu zvinodiwa nemhuri yacho pakunamata. Kunyange uchigara uri woga, nguva yakadaro inogona kushandiswa zvakanaka uina Mwari uchidzidza Bhaibheri panyaya yaunenge wasarudza.
Inguva yokuswedera pedyo naJehovha. “Swederai pedyo naMwari, uye iye achaswedera pedyo nemi.” (Jakobho 4:8) Tinosvika pakuziva Jehovha zviri nani patinodzidza zvakawanda pamusoro pezvaari uye zviito zvake muShoko rake, Bhaibheri. Nzira iri nyore yokutanga kunamata kwenyu kwemhuri ndeyokushandisa imwe nguva muchiverenga Bhaibheri pamwe chete zvinonzwika, zvimwe muchitevera purogiramu yevhiki yoga yoga yeChikoro chaMwari Choushumiri. Mumwe nomumwe ari mumhuri angapiwa chikamu chokuverenga, uye mose munogona kukurukura zvinhu zvamunenge madzidza kubva muMagwaro.
Inguva yokuti vomumhuri vaswedere pedyo nomumwe nomumwe. Varume nemadzimai, uyewo vabereki nevana, vanosimbisa ukama hwavo pavanodzidza Bhaibheri semhuri. Inofanira kuva nguva inonakidza, ine rugare uye chiitiko chinotarisirwa nomunhu wose womumhuri vhiki imwe neimwe. Zvichienderana nezera revana vavo, vabereki vanogona kusarudza nyaya dzinoshanda dzokukurukura, zvimwe vachishandisa zvikamu zveNharireyomurindi neAwake! Munogona kutaura nezvedambudziko rakasangana nevana venyu kuchikoro uye kuti ringakurirwa sei. Munganakidzwa nokudzidzira nziyo dzichaimbwa pamisangano uye mapedza mova henyu netwokudyira-dyira.
Iyi nguva inokosha inoshandiswa vhiki imwe neimwe pakunamata Jehovha pamwe chete ichabatsira vose vomumhuri kuti vafarire Shoko raMwari, uye achakomborera kwazvo zvamunoedza kuita.—Pisarema 1:1-3.
Nei tichiva neimwe nguva yokunamata kwemhuri?
Vabereki vanogona sei kuita kuti chiitiko ichi chinakidze vose vari mumhuri?


text:
Ungada here kuverenga nyaya ino mumutauro we%%?
Hongu
Kwete
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
Hongu
Kwete
34 Zvino Dhina mwanasikana waReya,+ waakanga aberekera Jakobho, aiwanzobuda kunoona+ vanasikana vomunyika yacho.+
2 Shekemu mwanakomana waHamori muHivhi,+ muchinda wenyika yacho, akamuona, akabva amutora, akamubata chibharo.+
3 Mweya wake wakatanga kunamatira Dhina mwanasikana waJakobho, akada musikana wacho, akaramba achitaura nomusikana wacho achimunyengetedza.
4 Shekemu akazoti kuna Hamori baba vake:+ “Ndiwanirei musikana uyu kuti ave mudzimai wangu.”+
5 Zvino Jakobho akanzwa kuti akanga asvibisa Dhina mwanasikana wake. Vanakomana vake vakanga vari kumafuro neboka rake rezvipfuwo;+ Jakobho akaramba akanyarara kusvikira vauya.+
6 Gare gare Hamori, baba vaShekemu, vakabuda vakaenda kuna Jakobho kuti vataure naye.+
7 Vanakomana vaJakobho vakauya vachibva kumafuro pavakangozvinzwa; varume vacho vakarwadziwa mumwoyo, vakatsamwa kwazvo,+ nokuti akanga aitira Israeri chinhu choupenzi chinonyadzisa nokurara nomwanasikana waJakobho,+ nepo pasina chinhu chakadaro chaifanira kuitwa.+
8 Zvino Hamori akataura navo, achiti: “Mweya womwanakomana wangu Shekemu, wanamatira mwanasikana wenyu.+ Ndapota, mupei kuti ave mudzimai wake,+
9 uye ngatirooreranei.+ Tipei vanasikana venyu, imi mutore vanasikana vedu.+
10 Mungagara nesu, uye nyika ichava pamberi penyu. Garai mutengesere mairi, mugadzikane mairi.”+
11 Shekemu akabva ati kuna baba vake nokuhanzvadzi dzake: “Ndinzwirei nyasha, uye ndichakupai chero chamuchataura kwandiri.
12 Kwidzai kwazvo mari yeroora uye chipo chinorehwa pandiri,+ ndinoda kupa maererano nezvamungataura kwandiri; ingondipai musikana wacho kuti ave mudzimai wangu.”
13 Zvino vanakomana vaJakobho vakapindura Shekemu nababa vake Hamori nokunyengera, vakataura saizvozvo nokuti akanga asvibisa Dhina hanzvadzi yavo.+
14 Vakati kwavari: “Hatigoni kuita chinhu chakadai, kupa hanzvadzi yedu murume ane chikanda chepamberi,+ nokuti izvozvo zvinotizvidzisa.
15 Tingabvumirana nemi kana maita izvi chete, kuti muve sesu, nokudzingisa+ vanhurume venyu vose.
16 Tichabva takupai vanasikana vedu, uye tichatora vanasikana venyu, uye tichagara nemi tikava vanhu vamwe.+
17 Asi kana musingatiteereri kuti mudzingiswe, tichabva tatora mwanasikana wedu toenda.”
18 Zvino mashoko avo akava akanaka kuna Hamori nokuna Shekemu, mwanakomana waHamori,+
19 uye jaya racho harina kunonoka kuita izvozvo,+ nokuti raifarira mwanasikana waJakobho uye ndiro raikudzwa kwazvo+ muimba yose yababa varo.+
20 Naizvozvo Hamori naShekemu mwanakomana wake vakaenda kugedhi reguta ravo, vakataura nevarume veguta ravo,+ vachiti:
21 “Varume ava vanoda zvorugare nesu.+ Nokudaro ngavagare munyika vatengesere mairi, nyika yacho zvayakafara kwazvo pamberi pavo.+ Tinogona kutora vanasikana vavo kuti vave madzimai edu uye tinogona kuvapa vanasikana vedu.+
22 Varume vacho vachabvumirana nesu kuti vagare nesu kuti tive vanhu vamwe kana tangoita izvi chete, kuti vanhurume vedu vose vadzingiswe sokudzingiswa kwavakaitwa ivo.+
23 Zvinhu zvavo nepfuma yavo nezvipfuwo zvavo zvose, hazvizobvi zvava zvedu here?+ Ngatingobvumiranei navo chete kuti vagare nesu.”+
24 Vose vaibuda negedhi reguta rake vakabva vateerera Hamori nomwanakomana wake Shekemu, vanhurume vose vakadzingiswa, vose vaibuda nepagedhi reguta rake.
25 Zvisinei, pazuva rechitatu, pavakanga vachirwadziwa,+ vanakomana vaviri vaJakobho, Simiyoni naRevhi,+ hanzvadzi dzaDhina,+ vakatora mumwe nomumwe bakatwa rake, vakaenda kuguta racho vanhu vasingafungiri, vakauraya vanhurume vose.+
26 Vakauraya Hamori nomwanakomana wake Shekemu nomuromo webakatwa.+ Vakabva vatora Dhina mumba maShekemu, vakabuda.+
27 Vamwe vanakomana vaJakobho vakarwisa varume vakakuvadzwa zvokufa, ivo vakapamba guta racho, nokuti vakanga vasvibisa hanzvadzi yavo.+
28 Vakatora makwai avo nemombe dzavo nembongoro dzavo nezvakanga zviri muguta nezvakanga zviri mumunda.+
29 Vakatapa zvavairarama nazvo zvose nevana vavo vose vaduku nemadzimai avo, zvokuti vakapamba zvose zvakanga zviri mudzimba.+
30 Jakobho akati kuna Simiyoni naRevhi:+ “Mandiunzira dambudziko nokundiita chinhu chinonyangadza kuvagari vomunyika ino,+ kuvaKenani nevaPerizi; nepo ini ndine vanhu vashoma kwazvo,+ zvino vachandiunganira, vakandirwisa uye ndichatsakatiswa, ini neimba yangu.”
31 Ivo vakatiwo: “Pane munhu anofanira kuita hanzvadzi yedu sepfambi here?”+
© 2014 Watch Tower Bible and Tract Society of Pennsylvania.
|


text:
VARIMI vanodarika 60 vekudunhu reHurungwe vowana raramo kuburikidza nekurima pamwe nekutengesa mufarinya uyo unozivikanwa zvakare nekuti mujumbura. Chirongwa ichi chiri kuitwa kuminda yemadiridziro uye chakaparurwa makore mashoma adarika nemutevedzeri wemutungamiriri wenyika Cde Joice Mujuru avo vakabatsira varimi ava nembeu yemufarinya yakabva kunyika yeGhana.
Sachigaro wechirongwa ichi, happy wheels VaBigbrain Katuruza (47), vanoti mbeu yemufarinya iyi yasimudzira upenyu hwevanhu zvikuru sezvo vanotengesa chirimwa ichi kunzvimbo dzakasiyana.
“Muno mudunhu reHurungwe maisava nemufarinya uyo wakaunzwa naCde Joice Mujuru, uyu mufarinya wakasiyana nemimwe unogadzira zvinhu zvakasiyana kubva pauri,” vakadaro VaKaturuza.
Mumwewo murimi anorima mufarinya mudunhu iri, VaLawrence Katuka (52), vakati kubva pakaunzwa chirimwa ichi mudunhu ravo raramo yavo iri kusimukira zvikuru.
“Mufarinya uyu unogadzira hupfu hwekubikisa bota kana nesadza chairo, unogona kubika mahewu nahwo, kugadzira machipisi uyewo nekubika wakadaro vanhu vachinwisa svutugadzike,” vakadaro.
Vanoti kune varimi vari kuuya vachidzidza kurima mufarinya vachibva vavapa mbeu iyi.
“Ishe woga-woga pamadzishe edu ane munda wechirimwa ichi umowo vamwe varimi vanenge vasina vanoenda vachinotora, hakuna anotengesera mumwe mbeu iyi sekukurudzirwa kwatakaitwa naMai Mujuru. Mufarinya uyu wakasiyana zvikuru nemimwe yatinoziva nekuti wakachena uyewo hauvave,” vakadaro.


text:
IMBWA HAIHUKURE SADZA
RIMWE zuva, ndakapedzerwa nguva yangu asi kwete sezvakaimbwa naSelmor Mtukudzi. Ini handina kumisirwa mahara, asi ndakapopoterwa ndisina mhosva. Ndakapopoterwa nemunhu aive nehasha dzinenge pari kurwiwa nemabhuru maviri.
Ndakanga ndakatozorora zvangu ndichiverenga Kwayedza. Serufoni yangu ichibva yarira.
Ndakatarisa nhamba, ndikatadza kudziziva. Asi kusaziva nhamba dzemunhu ari kukufonera hachisi chikonzero chekurega kudaira foni handiti. Saka ini ndakabva ndadaira foni yangu.
Ndakatiwo nezwi rakatsiga kunge poto yakagara pamapfihwa, “Hello.”
Ndakabva ndanzwa inzwi rinenge remunhu ari kuita sirogani pamusangano richiti, “Hello mukuwasha!”
Izwi remunhu uyu akanga achinditi mukuwasha handina kuriziva, asi handina kuda kukurumidza kuti nditi ndimi ani. Saka ndakapfuurira mberi ndichimupindura zvakanaka ndichiti kana ari munhu wandinoziva, ndichamubata chete kana tikaramba tichitaura.
Saka ndakati, “Makadii zvenyu baba?”
Munhu uye ndokupfuurira mberi achiita sirogani yake, “Ndiripo zvangu. Ko sei usina kuzondifonera?”
Ndakashamisika, nekuti handina munhu wandakanga ndavimbisa kuti ndichazofonera. Saka ndakabva ndati rega ndikurumidze kugadzirisa nyaya iyi pachiri pedyo.
“Mundiregererewo baba, asi handisi kuziva munhu wandiri kutaura naye.”
Munhu uye akabva aseka zvekudenha chaizvo, achibva ati, “Iwe ndiwe munhu ave kufarisa zvino. Unoti hausi kuziva munhu wauri kutaura naye, asi iwe uchigara nemwana wangu! Iwe, uri kuedza kuti kudiiko chaizvo?”
Ndakapererwa nechekutaura. Ndakangokwanisa kutura befu nekuti ini mudzimai wangu ave nemakore matanhatu ashaya. Saka nyaya yaive pano yakanga iri pachena, uyu munhu akanga arasika. Saka ndakati, “Baba, tingapedze mari yenyu pafoni, asi ndinofunga kuti marasika.”
Ndakaita sendarova shumba nembama chokwadi. Ndakanzwa murume uya ave kushevedzera achiratidza hasha dzisingaite achiti, “Iwe imbwa iwe, haunganditsvinyire kudaro. Ndikauya ikoko hakuna chakanaka.
Unonyatsondiziva zvakanaka here iwe? Ndinonzi Chimedzanemburungwe ini, Shumba mhini yakatyiwa naMutasa.”
Kutaura chokwadi ndakanga ndisingamuzive munhu uyu. Kana kwese kwaakanga ave kuenda kwemazita ekutyisidzira ndakanga ndisiri kukunzwisisa.
Akabva ati, “Handiti wakanditumira mamessage paWhatsApp nezuro uchitaura zvaunoda, asi nhasi uno wave kuti hausi kuziva munhu wauri kutaura naye. Asi unondishura kani?”
Ndakaedza kuzvibata ndikati, “Nhai baba, kutaura kwangu chokwadi kwamuri ndichikuudzai kuti handisi kuziva kuti ndimi ani kwakaipei? Handingade kukunyeperai, asika nyangwe foni dzinorasika idzi. Ini ndangoti mundiudze munhu wandiri kutaura naye, ini ndokuudzaiwo kuti ndini ani wamuri kuda kutaura naye.”
Baba vaye vakabva vati, “Usandizore majarini, handisi chingwa ini!”
Ndakabva ndati, “Asi nyangwe WhatsApp yamuri kutaura nezvayo, ini foni yangu haina WhatsApp!”
Ipapo vakabva vati zii, asi ndichinzwa kufemeruka kwavo mufoni. Ndakatura befu ndikafunga kuti kune vanhu vazhinji vari kurasika muhupenyu, asi ivo vachifunga kuti vari kufamba munzira. Zviri kuitikawo chaizvo mazuva ano ekupedzisira, vanhu vazhinji vari kurasiswa pavhangeri chairo rechokwadi, rinoponesa. Vari kupenga, vachiparidza Jesu akasiyana naJesu akati, “Havazi vose vanoti kwandiri Ishe, Ishe vachapinda muhushe hwekudenga. Asi anoita kuda kwaBaba vangu vari kudenga.”
Tarisa number dzauri kufona usati watanga kutaura nyaya dzako!
ignatiusmabasa@gmail.com


text:
ICHOKWADI kuti kwatakabva mitunhu chaiyo. Kuti zvino titevedzere mwanza watakafamba nawo zvotoda tichiziva zvakakwana nerudzi rwedu. Zvino kuziva mbuya huudzwaknha nekudaro tikaziva zvidawo zvedu namadzinza acho tinogona kupa hochekoche yemwanza watakafamba nawo kusvika pari zvino.
Chikamu chapfuura ndakabata mitupo yakanga ine mipatsa mikuru yakafanana nanaShava, Moyo neShumba. Zvino tinorusimudzira tichitarisa mimwe mitupo yakasara.
Vaera dziva vanowanikwa vachipinda mumipatsa inokwana mitatu kana kudarika. Kune vaera dziva vane chidawo chekuti Mapira. Vana Mapira ava ndeve dzinza reSave. Vanopatsanurana nedziva yechidawo cheMunhobvu wamambo. Ndivo vedzinza raNyika. Havagumiri ipapa vana dziva nekuti kune vamwewo vanozviti ndeve dzinza raSave asi chidawo chiri cheMuzivikanwi.
Tinowana vamwe vane mitupo isina mipatsa mizhinji sevaera mhara. Ava vane chidawo chimwe chete cheChikonamombe asi kuti vamwe ndeve dzinza reveRomo vamwewo vari veMashayamombe.
Musiyano unozongouya kuti pazvidawo veMashayamombe vanozowedzera pana Chikonamombe vachiti Mbuya zvodaidzwa kunzi Mbuya Chikonamombe.
Vaera mbeva vanewo mipatsa miviri chete kubudikidza nemadzinza uye zvidawo zvavo. Vamwe vaera mbeva ndeve chidawo cheMhizha vari vedzinza reChigumbura kozoti vamwe vacho iNengomashi vari vedzinza reVabari.
Vana Gumbo havana mupatsa. Vanongova ivo vega nechidawo chavo cheMadyirapanze Sambiri ivo vari vedzinza raGutu. Vana Humba zvakare vangori vega vaine chidawo cheHonde Nyakupfuya. Dzinza ravo iMakombe.
Mumwe mutupo unozvimirira uri wega ndewevaera mbizi kana Dhuve. Ava ndevedzinza raChirumanzi vachidaidzwa nechidawo cheMupahami.
Kune vaera ngoma avo vanodada nedzinza ravo raMupezeni ivo vari vechidawo cheYangoma.
Ava vanhu vashoma uye havana kutekeshera nenyika. Ndizvo zvimwe chetezvo nevaera manzi. Vaera manzi ndivo vechidawo cheChivaviri vari vedzinza raBepura.
Vaera ngoma nevaera ngonya zvakatosiyana pakuti vaera ngonya ndivo vechidawo cheGushungo vari vedzidza raZvimba. Vakazvimirira vari vega sevaera Nhari vari vechidawo cheUnendoro. Ava ndevedzinza raNyandoro.
Kune vamwewo vane chidawo cheMwendamberi asi vasingaeri shava vachiera nondo vari vedzinza raChirau. Vana Soko vane mipatsa yavo miviri inozivikanwa. Kunana Soko Murehwa vachidada nechidawo cheMurehwa.
Ndivo vana Soko vedzinza reVashawasha. Ndivo vanopatsanurana nana Soko (Shoko) vechidawo cheKumene dzinza ravo riri Mudzimurema.
Kunana Tembo vechidawo cheMazvimbakupa asi dzinza ravo riri raChihota. Tinana Tembo zvakare vari veSamaita. Tembo iyi ndeye dzinza raMutasa. Haigumiri ipapo tembo iyoyo. Kunoita imwe Tembo yeWakapiwa. Ndivo vana Tembo vedzinza raBenhura.
Kunewo vaera gwai vedzinza raGora. Chidawo chavo ndecheMuparadzwa. Kunewo mumwe mutupo wakati vanzikei. Mutupo uyu une vanhu vedzinza raSerima asi vaine chidawo cheMukumbiri. Vana Mukumbiri ava vanoera tsiwo.


text:
VECHIDUKU VANOBVUNZA KUTI
Munhu Uyu Ndiye Wangu Here?
Pane munhu wawaona here waunofungidzira kuti mungangomisa imba? Chii chinoita kuti ufunge kuti munhu wacho ndiye chaiye?
Zvinokosha kuti usangogutsikana nezvauri kuona nemaziso. Nemhaka yekuti mhenya yemusikana inogona kunge isina kuvimbika kana kuti mukomana anofarirwa nevasikana vakawanda anogona kunge asina tsika dzakanaka. Unoda munhu waunonyatsonzwa wakasununguka kuva naye, anoenderana neunhu hwako uye ane zvinangwa zvakafanana nezvako.
Usangogutsikana Nezvauri Kuona Nemaziso
Nyatsoongorora munhu wacho. Asi ngwarira! Nokuti unogona kutsvaka zvinhu zvaunofarira pamunhu wacho wotadza kuona zvimwe zvinhu zvinokosha. Saka zvipe nguva. Edza kuona zvakanyatsoita munhu wacho.
Vanhu vakawanda vanotsvaka munhu wokudanana naye havanyatsoongorora zvakaita munhu wacho. Vanongotsvaka zvinhu zvavanopindirana vachiti: “Nziyo dzatinofarira dzakafanana.” “Zvinhu zvatinofarira zvakafanana.” “Tinowirirana pane zvose!” Asi haufaniri kungogumira ipapo. Unofanira kunzwisisa “munhu akavanzika womwoyo.” (1 Petro 3:4; VaEfeso 3:16) Panzvimbo pokungofunga nezvezvinhu zvamunowirirana, zvingabatsira kuti uzvibvunze kuti munogadzirisa sei zvinhu kana matadza kuwirirana.
Somuenzaniso ona zvinotevera:
Munhu uyu anoita sei kana matadza kunzwisisana, anosimbirira kuti zvinhu zviitwe nenzira yaari kuda here, ‘achitofufutirwa nehasha’ kana kuti “kutuka”? (VaGaratiya 5:19, 20; VaKorose 3:8) Kana kuti anoratidza kuti anonzwisisa here, achibvumawo zvinodiwa nevamwe, kana zvisingapesani nezvinotaurwa neBhaibheri?
—Jakobho 3:17.
Munhu uyu haadi kuti nditaure nevamwe vanhu, ane godo, kana kuti anoita zvose zvaanogona kuda kuti awane zvaari kuda here? Chose chauri kuita anoda kuchiziva here? “Ndinonzwa nezvevamwe vanenge vachidanana vanotonetsana nokuti mumwe wacho anenge asingaudzi mumwe wake kwaari kuenda” anodaro Nicole. “Ndinofunga kuti maitiro iwayo chiratidzo chokuti munozogara muchinetsana.”
—1 VaKorinde 13:4.
Vanhu vanoti chii nezvake? Chinogona kukubatsira kutaura nevanhu vanonyanya kumuziva, vakadai sevechikuru vari muungano yake. Kuita izvi kuchakubatsira kuti uzive kana vanhu ‘vachimupupurira zvakanaka.’
—Mabasa 16:1, 2.


text:
Chisipiti
Muchidzidzo chetaranyika, chisipiti (spring) zvinoreva panzvimbo panobuda mvura ichitubuka yega kubva pasi. Vamwe vaturi vanoti chitubu. Kana chisipiti chichibuda kubva pasi pedombo chinonzi dombore.
Panonaya mvura, imwe mvura inosinina ichipinda pasi pevhu. Yave pasi, mvura iyi inotevedza pane ivhu kana mhande yematombo anobvinina (layer of permeable soil or rock). Mvura iyi inokwezvewa kuenda kunzvimbo dziri pakaderera kuburikidza negunganidzo re Earth. Nokuda kwegunganidzo, mvura yemuvhu inoda kuwungana ichigadzikana pasi ipapo kudzamara pamusoro payo pave muchechetere. Iwoyu muchechetere wemvura unodanwa kunzi tafura yemvura - water table kuEnglish.
Imwe nguva chiwarikwa chematombo anobvinina chinosvika pachinobudikira pachinosangana nepane nhika pauso hwenyika. Ipapo kana tafura yemvura iri pakakwirira kudarika nhika iyi, mvura inotubuka kubuda muchiwarikwa chematombo ichizoonekwa sechisipiti.
Mune dzimwe nzvimbo mvura iyoyi inokwanisa kunge yayerera ichibatana nemuzera wedombo rinopisa zvokuti inotubuka panyika yave kudziya kuita chisipiti chinopisa - Hot springs.


text:
WASHINGTON
— Mapurisa neChina asunga mupepeti mukuru webepanhau re The Sunday Mail achangopihwa basa iri, Edmund Kudzai.
Mapurisa aya anonzi ari kutsvagawo mupepeti webepanhau weZimbabwe Independent, Dumisani Muleya.
Bepanhau reHerald rinoti mapurisa apinda muhofisi yaKudzai ndokutora midziyo yake yebasa kusanganisira laptop
ne disc
riri kunzi reMDC debate 2014.
Mapurisa aya anonzi amboendawo kumba kwaKudzai mangwanani asi akamushaya.
Vari kuziva zviri kuitika vanoti mapurisa anonzi asvika pamuzinda weZimbabwe Independent achiti anoda Muleya, asi paaudzwa kuti ari pazororo, abva ati anoda nhamba yekwaanogara.
Asi kambani iyi inoti haina kupa mapurisa kunogara Muleya sezvo aramba kutaura kuti vanomudirei achingoti ibhizinesi.
Hatina kukwanisa kubata mutauriri wemapurisa, Senior Assistant Commissioner Charity Charamba, kuti tinzwe zviri kuitika.
Mune chimwe chiitiko, imba yemupepeti mukuru we Chronicle, Mduduzi Mathuthu, inonzi yakapwanywa neChitatu manheru nevanhu vasiri kuzivikanwa. Zvinhu zvakawanda zvinonzi zvakabiwa.
Munyori mukuru wesangano reZimbabwe Union for Journalists, VaFoster Dongozi, vashora nyaya yekusunga vatori venhau pasina kutaura mhosva yavapara.
Hurukuro naVaFoster Dongozi
Vamwe vakuru muZanu-PF vanoti zviri kuitika izvi zvekusunga vatori venhau zvikuru vanoshandira hurumende, mucherechedzo wezviri kuitika mubato reZanu-PF zvekurwisana pakati pevanotsigira chikwata chinonzi chinotsigira mutevedzeri wemutungamiri wenyika, Amai Joyce Mujuru, nechinotsigira gurukota rezvemitemo,
VaEmmerson Mngangagwa.
Vaviri ava vanoramba kuti vane zvikwata zvavanotsigira. Asi vanotsigira Amai Mujuru vachitungamirwa nevanoona nezvekufambiswa kwemabasa muZanu-PF, VaDidymus Mutasa, vange vachibuda pachena vachishora mapepanhau ehurumende vachiti anoshandiswa negurukota rezvekuburitswa kwemashoko, VaJonathan Moyo, kuvanyomba.
Izvi zvinonzi ndizvo zvakapa mutungamiri wenyika, VaRobert Mugabe, kuti vashore VaMoyo vachiti chipfukuto chinoda kuparadza Zanu-PF uye vakavashora nekutora vapepeti venhau vavanoti vaishora Zanu-PF.
Nyanzvi munyaya dzezvematongerwo enyika, uye vari mukuru we Media Centre, VaEarnest Mudzengi, vanoti nyaya yekusungwa kwevatori venhau kune chekuita nezvekunetsana muZanu-PF.
Hurukuro naVaEarnest Mudzengi


text:
Coloureds
Coloured zvinoreva vanhu vakazvarwa pakasangana vabereki vane ganda rakasiyana. Verudzi urwu vazhinji vanana baba Varungu nana Amai vanhu Vatema. Pakauya Varungu vachitapa Africa vakatora vakadzi vechitema vakazvara vana navo. Nokudaro verudzi rwechiColoured vanodanwa kunzi vazukuru nokuti zvinenge zvichinzi vana vehanzvadzi dzedu.
Zita rokuti Coloured rinoshandiswa nenzira iyi kuno kuchamhembe kweAfrica munyika dzinoti Zimbabwe, Botswana, South Africa neZambia. Kunyika dzinoti Canada, USA, Britain maColoureds vanoverengwa seVanhu Vatema.
Pari zvino nyika dzakaita vatungamiri vechiColoured dzinosanganisira Botswana (Ian Khama) neGhana (Jerry Rawlings).
Kunoitawo vamwe maColoured vanana baba veChitema asi ava vashoma kana zvichienzaniswa nevanana baba Varungu. Varume Vanhu Vatema vakaroora Varungu vazotanga kuwanda nokuwanda kwevanhu vakanodzidza mhiri kwemakungwa kunyanya kuRussia, Ukraine, Poland neGermany kune madzimai veChirungu vanenge vaigamuchira kuroorwa neVatema pane varungu vakagara vari muZimbabwe.
Mazita emhuri[chinja | edit source]
Mhuri dzemaColoured dzine mazita anoti, Green, DeKock, Klassen, Jacobs, Josephs, Culverwell, Peters, Young, Rahman, DeJaeger nemamwewo mazita eVarungu ana baba vavo. Kunoitawo maColoured akazvarwa nanababa vechiArab, Malay, Indian nemamwewo marudzi akatora vakadzi vechitema.


text: pAvanaguru pavana purAdhiShamAshrayE pAvanaguru pavana purAdhiShamAshrayE guru pavana purAdhiShamAshrayE jIvanadhara sankAsham krSNam gOlOkEsham bhAvita nArada girIsham tribhuvanAvanAvEsham pAvanaguru pavana purAdhiShamAshrayE pUjitavidhi purandaram rAjita muraLIdharam pUjitavidhi purandaram rAjita muraLIdharam vraja lalanAnandakaram ajitamudAram krshnaa smarashada shubhakAkaram niravadhi karuNApUram rAdhA vadana cakOram laLitA sOdaram param pAvanaguru pavana purAdhiShamAshrayE guru pavana purAdhiShamAshrayE Lyricist: Lalitha Dasa Year of Release: 1986 […]


text:
Mushwaira (ropa)
Muchidzidzo chezvipenyu mushwaira (Capillary blood vessel) zvinoreva mhando yetsinga ndikisa dzinobatsira mukutsinhana kana kugachidzana kwezvinhu zvinowanikwa mumuviri zvinoti: oxygen, carbon dioxide, mvura, chikafu, nemishonga inoraswa pakati peropa nenhengo dzemuviri. Mishwaira inobatanidza tsinga hombe dzinotakura ropa kubva kumoyo kuenda kunhengo dzomuviri netsinga ndiki chinodzosera ropa kumoyo.
Kupiwa kwezita[chinja | edit source]
Shoko rokuti mushwaira rinoreva kanzira kadiki kasina kunatsa kupfumbira; aka kanenge kari kanzira kanonetsa kuona pakari chaipo. Apa ndipo pabva paturikirwa kuti shoko rinoti mushwaira rive ndiro rinoreva zvimwe nereEnglish rokuti capillary. Iri zita rinoduza zvakanakisa kuti capillary tutsinga tudokosa zvichifanidzwa nedzimwe tsinga dzinoonekwa pamuviri wemhuka kana munhu. Pakuwanda mushwaira inodanwa kunzi mishwaira


text:
VECHIDUKU VANOBVUNZA KUTI
Ndodii Kana Vanhu Vachindinyeya?
Sei zvichirwadza?
Kumwe kuchera ndekwekuda kukuvadza munhu, somuenzaniso kunogona kunge kuri kunyepa nechinangwa chokuda kusvibisa zita rako. Kunyange kana kuchera kwacho kusina hako kunyanya kuipa, kwagara kunorwadza, kunyanya kana akuchera wacho ari munhu waunovimba naye!—Pisarema 55:12-14.
“Ndakanzwa kuti shamwari yangu yakanga ichindichera nerweseri ichinditi handina hanya nevanhu. Kutaura chokwadi ndakarwadziwa! Ndakatadza kuziva kuti chii chakaita kuti ataure zvinhu zvakaita saizvozvo.”—Ashley.
Chokwadi chisingarambiki: Pasinei nokuti munhu wacho akuchera ishamwari yako here kana kuti kwete, hazvinakidzi kuti vanhu vataure zvakaipa nezvako.
Haukwanisi kuvhara miromo yevanhu
Vanhu vanogona kutaura nezvako pamusana pezvikonzero zvakasiyana-siyana. Zvimwe zvacho ndeizvi:
Kukuitira hanya. Vanhu vakasikwa vachida kushamwaridzana nevamwe. Ndokusaka tichida kutaura nevamwe kana kutaura pamusoro pevamwe vanhu. Bhaibheri pacharo rinotokurudzira kuti tive “nehanya” nevamwe.—VaFiripi 2:4.
“Nguva dzose vanhu ndivo vanonakidza kutaura nezvavo!”—Bianca.
“Kutaura chokwadi, ndinoda kuziva zviri kuitika muupenyu hwevamwe vanhu ndobva ndataura nezvazvo kune vamwe. Kuti nditi ndinenge ndichizviitirei, handitombozivi, ndinongonzwa kunakidzwa nazvo.”—Katie.
Kushaya zvokuita. Panguva dzakanyorwa Bhaibheri, kwaiva nevanhu vaipedza “nguva yavo yokuzorora pasina chavaiita asi vachitaura kana kuteerera chimwe chinhu chitsva.” (Mabasa 17:21) Ndizvo zvinoitikawo mazuva ano!
“Dzimwe nguva kana pasina nyaya inonakidza iri kuitika, vanhu vanototi vatsvake zvimwe zvinhu kuti vawane zvokutaura.”
—Joanna.
Kungotyira zvimwe zvinhu. Bhaibheri rine chikonzero chakanaka parinotinyevera kuti tisazvienzanisa nevamwe. (VaGaratiya 6:4) Vamwe vanhu kana vane zvavari kutyira vanotanga kunyeya vamwe.
“Kazhinji kuchera mumwe munhu kunoratidza chimwe chinhu nezvemunhu ari kuchera wacho. Kakawanda kacho munhu ari kunyeya anenge aine godo nechomumwoyo nezvemunhu waari kunyeya. Anofambisa mashoko enhema achiitira kuti vamwe vamuone somunhu akanaka.”
—Phil.
Chokwadi chisingarambiki: Uchida usingadi, vanhu vachatotaura chete nezvevamwe vanhu kusanganisira iwe.
Nyangwe ukacherwa, hapana chaunobva
Hazviiti hazvo kuti uvhare miromo yevanhu kuti vasataura nezvako, asi une zvaunogona kuita pane zvaunenge wanzwa. Kana ukanzwa kuti pane guhwa riri kufamba rine chokuita newe, une zvinhu zviviri zvaunogona kuita.
CHOKUTANGA: Siyana nazvo. Kazhinji kacho, kana iri nyaya duku zviri nani kuti ungosiyana nayo. Shandisa zano iri reBhaibheri rinoti: “Usakurumidza kugumbuka.”—Muparidzi 7:9.
“Pane nyaya yakafamba yaiti ndiri kudanana nomumwe mukomana uyo wandakanga ndisati ndatomboona! Ndakanyatsoti uku ndokupenga chaiko, ndikabva ndangosiyana nazvo.”
—Elise.
“Kuva netsika dzakanaka kunoita kuti guhwa ranga richifamba rishaye basa. Vanhu vakawanda vachaona kuti dzanga dziri nhema. Chokwadi chinozongobuda pachena.”
—Allison.
Zano: Nyora (1) guhwa rakataurwa nezvako uye (2) kuti zvakaita kuti unzwe sei. Kana ukaregerera munhu wacho mumwoyo mako zvichakuitira nyore kubva wangosiyana nazvo.
CHECHIPIRI: Taura nemunhu wacho akakuitira guhwa. Pane dzimwe nguva, unogona kuona kuti guhwa racho rakaipa zvokuti unofanira kutaura nemunhu akaritanga.
“Kana ukataura nevanhu vanenge vakuitira makuhwa, vachapedzisira vaona kuti zvavanotaura zvinopedzisira zvasvika munzeve dzako. Uyezve munogona kubva mataurirana nyaya yacho yopera guhwa rorega kuramba richifamba.”
—Elise.
Usati wataura nemunhu anenge akuitira makuhwa, funga zvinotevera zvinotaurwa neBhaibheri uye mibvunzo iri pasi apa.
“Kana munhu achipindura nyaya asati ainzwa, ihwohwo upenzi.” (Zvirevo 18:13) ‘Ndine chokwadi here nenyaya iyi? Kungava here kuti munhu andiudza nyaya iyi ndiye asina kunyatsonzwisisa zvaakaudzwa?’
‘Kurumidza kunzwa, unonoke kutaura, unonoke kuva nehasha.’ (Jakobho 1:19) ‘Ino ndiyo here nguva yakanakisisa yokuti ndinotaura nemunhu akatanga guhwa iri? Matauriro andiri kuda kunoita akarurama here? Hazvingavi nani here kuti ndimboti mirei hasha dzitange dzaserera?’
‘Itira vamwe zvaunoda kuti vakuitirewo.’ (Mateu 7:12, Bhaibheri Dzvene MuChishona Chanhasi) ‘Dai kuri kuti ndini ndaita guhwa racho, ndaizoda kuti munhu wacho auye kuzotaura neni sei? Ndaizoda kuti nyaya iyi igadziriswe sei? Mashoko api anganyatsoshanda uye ndinofanira kuzvibata sei patinenge tichitaurirana?’
Zano: Usati waenda kunotaura nomunhu akakuitira guhwa, nyora pasi zvauri kufunga kuzotaura. Chimira kwevhiki imwe kana mbiri wobva waverenga zvawakanyora woona kana pane zvaungada kugadzirisa. Uyewo taura zvauri kufunga nevabereki vako kana kuti nemumwe munhu mukuru wonzwawo mazano avo.
Chokwadi chisingarambiki: Kungofanana nezvimwe zvinhu zvinoitika muupenyu, makuhwa ndicho chimwe chinhu chausingakwanisi kumisa. Asi hazvirevi kuti ukacherwa wotonetseka zvokushaya hope!


text:
WASHINGTON DC—
Mapurisa anoti huwandu hwemhosva dziri kuparwa nevanhu hwadzika munyika, asi kubatwa chibharwo kwevanasikana kuri kuramba kuchienderera mberi.
Vachitaura nhasi pachirongwa chekupedza zvidzidzo kwemapurisa anodarika mazana mana muHarare, mukuru wemapurisa, VaAugustine Chihuri, vati mhosva dzinoparwa dzadzika nezvikamu gumi nezvina kubva muzana.
Asi vanoti mhosva dzekubatwa chibaro kwevana dzakwira kubva pa-1,384 pakati pemwedzi waNdira naChikabvu gore rapfuura, kusvika pa-1,494 munguva imwe cheteyo gore rino.
VaChihuri vashorawo mapositori nekurova kwaakaita mapurisa masvondo mashoma apfuura muHarare vachiti ichi chiitiko chisina kunaka uye chisingafanirwi kunge chichitwa nevanhu vanonamata.
Nhengo yedare reparamende, Muzvare Thabitha Khumalo, vashorawo zvikuru kubhinywa kwevanasikana kuri kuramba kuchienderera mberi munyika.


text:
JOHANNESBURG, SA— Vatungamiri venyika dzakasiyayana siyana vanodarika zana, kusanganisira vave pamudya ndigere, vaungana munhandare yeFNB kuJohannesburg vachichema kushaya kwevaimbove mutungamiri weSouth Africa, VaNelson Mandela.
Vachitaura pagungano iri, mutungamiri weAmerica, Va Barack Obama, vatsanangudza VaMandela semunhu ange akazvipira kushandira nyika yake pasina rurasura.
Mutungamiri weSouth Africa, VaJacob Zuma, vatiwo VaMandela vakashanda zvikuru mukupedza rusarura rwakaunzwa nehutongi hwevachena kunyika iyi.
Vamwewo vataura pagungano iri varumbidza VaMandela nekuzvipira kwavakaita mukusunungura South Africa kusvikira pachinhano pairi nhasi.
Mutungamiri weZimbabwe, VaRoboert Mugabe, vange varipowo pagungano iri kunyange havo vasina kutaura.
VaMandela, avo vanga vava nemakore makumi mapfumbamwe nemashanu, vakashaya musi weChina svondo rapera mushure mekurwara kwenguva refu.
Mutumbi waVaMandela uchaiswa pamahofisi ehurumende kuUnion Buildings kuPretoria kubva Chitatu apo vavhu vese vachawana nguva yekuvaona kekupedzisira.
VaMandela vachavigwawo kumusha kwavo kuQunu, ku Eastern Cape nemusi weSvondo.


text:
MUTUNGAMIRIRI wenyika neHurumende, President Mugabe, svondo rapera vakapa makombiyuta 20 kuzvikoro zviviri zvesekondari zviri kuMakoni Central, kuManicaland, pasi pechirongwa chavo chekuwanisa zvikoro makombiyuta echizvino-zvino.
President Mugabe vakapa makombiyuta 10 kuNyarwize Secondary nemamwe 10 kuDumbamwe Secondary kumuzinda wavo weState House, muHarare.
Izvi zvinotevera chikumbiro chakabva kune mumiriri weMakoni Central mudare reNational Assembly, Cde Patrick Chinamasa, avo vanove zvakare gurukota rinoona nezvemari yenyika.
Zvikoro izvi zvakapihwawo zvimwe zvinhu zvakaita semaprint servers, port switches, multimedia speakers nemaUSB cables.
Mukuru weNyarwize Secondary School, VaCanaan Zvirume nemukuru weDumbamwe Secondary School, VaAluwis Zivanai, ndivo vakagashidzwa makombiyuta aya vakamirira zvikoro zvavo.
Vose vakavimbisa kuti pazvikoro zvavo vachatangwa zvidzidzo zvemakombiyuta gore rinotevera.
Nyarwize Secondary School ine vadzidzisi vapfumbamwe kuchiti Dumbamwe ine 23.
Kanzura veWard 20 kuMakoni Central, Cde Pemina Mawanga, avo vakaperekedza vakuru vezvikoro izvi, vakarumbidza nekutenda President Mugabe nechipo chemakombiyuta ichi.
“Zvikoro zviviri izvi zvanga zvichitadza kuti vana varambe vachidzidza varipo, vasingaende kune zvimwe zvikoro, nekuda kwekushaya zvidzidzo zvemakombiyuta.
“Vabereki vange vachisarudza kuendesa vana vavo kuzvikoro zvemamishinari vasingade kuti vadzidze pazvikoro izvi asi kupihwa kwaitwa makombiyuta aya kuchabatsira vana vange vachifamba nzendo refu kuenda kuzvikoro zvinodzidzwa makombiyuta,” vakadaro.
Cde Mawanga vakati makombiyuta aya achabatsira zvakare mukusimudzira kupasa kwevana muzvidzidzo pazvikoro zviviri izvi.
Vakatendawo Cde Chinamasa nekushanda kwavakaita kuti zvikoro izvi zvipihwe makombiyuta. – The Herald.


text:
Ungada here kuverenga nyaya ino mumutauro we%%?
Hongu
Kwete
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
Hongu
Kwete
19 Zvino ngirozi dziya mbiri dzakasvika kuSodhoma manheru, uye Roti akanga akagara pagedhi reSodhoma.+ Roti paakadziona, akabva asimuka kuti adzichingure, akakotama chiso chake chakatarira pasi.+
2 Akati: “Ndapota, zvino madzishe angu, ndapota, tsaukirai mumba momushumiri wenyu murare usiku hwose, mugeze tsoka dzenyu.+ Mungazofumira henyu kuenda parwendo rwenyu.”+ Idzo dzikati: “Aiwa, ticharara usiku hwose munzvimbo inoungana vanhu.”+
3 Asi akadziteterera kwazvo,+ zvokuti dzakatsaukira kwaari dzikapinda mumba make. Akabva adziitira mutambo,+ akabika makeke asina kuviriswa,+ dzikadya.
4 Vasati varara, varume veguta racho, ivo varume veSodhoma, vakakomba imba yacho,+ kubvira pamukomana kusvikira kumukweguru, vanhu vacho vose vari mhomho imwe.+
5 Vakaramba vachishevedzera kuna Roti, vachiti kwaari: “Varume vapinda mauri usiku huno vari kupi? Vabudisire kwatiri kuti tirare navo.”+
6 Roti akazobuda akaenda kwavaiva pasuo, asi akasiya avhara suo.
7 Akabva ati: “Ndapota, hama dzangu, musaita zvakaipa.+
8 Ndapota, tarirai ndine vanasikana vaviri vasati vamborara nomurume.+ Ndapota, regai ndivabudisire kwamuri. Vaitirei zvakanaka kwamuri.+ Asi musaitira varume ava chinhu,+ nokuti ndokusaka vauya pasi pomumvuri wedenga reimba yangu.”+
9 Vakati: “Sudurukira uko!” Vakatizve: “Munhu uyu ari oga akauya kuzogara ari mutorwa+ asi wototonga.+ Zvino tava kuzokuitira zvakaipa kuvapfuura.” Vakasundidzira kwazvo murume wacho,+ Roti, uye vakanga vava kuda kutopaza suo.+
10 Naizvozvo varume vacho vakatambanudzira maoko avo kunze vakapinza Roti mumba mavakanga vari, vakavhara suo.
11 Asi vakapofumadza varume vakanga vari pasuo remba,+ kubvira pamuduku kusvikira kumukuru,+ zvokuti vakanga vachinetseka vachiedza kuwana suo.+
12 Varume vacho vakabva vati kuna Roti: “Une mumwe munhu muno here? Mukuwasha nevanakomana vako nevanasikana vako navose vari vako vari muguta, vabudise munzvimbo ino!+
13 Nokuti tiri kuparadza nzvimbo ino, nokuti kuchema kwavari kuitirwa kwakura pamberi paJehovha,+ zvokuti Jehovha atituma kuti tiparadze guta racho.”+
14 Nokudaro Roti akabuda akatanga kutaura nevakuwasha vake avo vaizotora vanasikana vake, akaramba achiti: “Simukai! Budai munzvimbo ino, nokuti Jehovha ari kuparadza guta!”+ Asi kuvakuwasha vake akaita somunhu ari kuita jee.+
15 Zvisinei, utonga hwotsvuka, ngirozi dzakabva dzakurumidzisa Roti, dzichiti: “Simuka! Tora mudzimai wako nevanasikana vako vaviri vari muno,+ kuti murege kuparadzirwa mukukanganisa kweguta!”+
16 Paakaramba achingoverengera,+ varume vacho vakabva vabata ruoko rwake noruoko rwomudzimai wake nemaoko evanasikana vake vaviri vakamubudisa,+ vakamumisa kunze kweguta nokuti akanga anzwirwa tsitsi naJehovha.+
17 Pavakanga vangovasvitsa kumucheto, akati: “Tiza kuti uponese mweya wako!+ Usacheuka+ uye usamira muRuwa rwose!+ Tizira kunzvimbo ine makomo kuti urege kuparadzwa!”+
18 Roti akabva ati kwavari: “Ndapota, kwete izvozvo Jehovha!
19 Ndapota, zvino manzwira mushumiri wenyu nyasha+ zvokuti muri kukudza mutsa wenyu worudo,+ wamandiitira kuti muchengetedze mweya wangu uri mupenyu,+ asi ini—handikwanisi kutizira kunzvimbo ine makomo nokuti dambudziko ringaramba riri pedyo neni ndikafa.+
20 Ndapota, zvino guta iri riri pedyo kuti nditizire ikoko uye chinhu chiduku.+ Ndapota, regai nditizire ikoko—harisi chinhu chiduku here?—uye mweya wangu ucharamba uri mupenyu.”+
21 Naizvozvo akati kwaari: “Tarira ndiri kuva nehanya newe kusvikira ipapowo,+ nokusaparadza kwangu guta rawataura.+
22 Kurumidza! Tizira ikoko, nokuti handikwanisi kuita chinhu kusvikira wasvika ikoko!”+ Ndokusaka akatumidza guta racho kuti Zoari.+
23 Zuva rakanga rabuda panyika pakasvika Roti kuZoari.+
24 Jehovha akabva anayisa sarufa nomoto zvichibva kuna Jehovha, zvichibva kumatenga, paSodhoma nepaGomora.+
25 Naizvozvo akaparadza maguta aya, kunyange Ruwa rwacho rwose nevagari vose vomumaguta acho nezvinomera zvenyika.+
26 Mudzimai wake akacheuka ari shure kwake, akava shongwe yomunyu.+
27 Zvino Abrahamu akafumoenda kunzvimbo yaakanga amira pamberi paJehovha.+
28 Akabva atarira zasi nechokuSodhoma neGomora uye nechokunyika yose yoRuwa rwacho akaona chimwe chinhu. Chokwadi, tarira, utsi hutema-tema hwaikwira huchibva panyika yacho soutsi hutema-tema hwebisiro!+
29 Mwari paakaparadza maguta oRuwa rwacho, Mwari akafunga Abrahamu pakuti akaronga kubudisa Roti pakati pokuparadza kwacho paakanga achiparadza maguta aigara Roti.+
30 Gare gare Roti akabva kuZoari akagara munzvimbo ine makomo, aine vanasikana vake vaviri,+ nokuti akatya kugara muZoari.+ Naizvozvo akagara mubako, iye nevanasikana vake vaviri.
31 Zvino dangwe rakati kumuduku wacho: “Baba vedu vakwegura uye hakuna murume munyika ino wokuti arare nesu sezvinoitwa nenyika yose.+
32 Uya, ngatipe baba vedu waini vanwe,+ tirare navo, tichengetedze rudzi kubva kuna baba vedu.”+
33 Naizvozvo vakaramba vachipa baba vavo waini kuti vanwe usiku ihwohwo;+ dangwe rakabva rapinda rikarara nababa varo, asi havana kuziva parakarara neparakamuka.
34 Pazuva rakatevera dangwe rakabva rati kumuduku: “Tarira ndakarara nababa vangu usiku hwapfuura. Ngativape waini vanwe usiku hunowo. Ibva wapinda, urare navo, tichengetedze rudzi kubva kuna baba vedu.”
35 Naizvozvo vakaramba vachipa baba vavo waini kuti vanwe usiku ihwohwowo; muduku wacho akabva asimuka akarara navo, asi havana kuziva paakarara nepaakamuka.
36 Vanasikana vacho vaviri vaRoti vakava nepamuviri pababa vavo.+
37 Kwapera nguva yakati, dangwe racho rakabereka mwanakomana rikamutumidza kuti Moabhi.+ Ndiye baba vevaMoabhi, kusvikira nhasi.+
38 Muduku wacho, akaberekawo mwanakomana akabva amutumidza kuti Bheni-ami. Ndiye baba wevanakomana vaAmoni,+ kusvikira nhasi.
© 2014 Watch Tower Bible and Tract Society of Pennsylvania.
|


text:
NHARIREYOMURINDI (YOKUDZIDZA) FEBRUARY 2014
Magazini ino inotsanangura zviitiko zvinonakidza zviri muPisarema 45. Inotibatsira kuona kunaka kwakaita Jehovha Mwari uyo anotipa zvatinoda, anotidzivirira uye Shamwari yedu yepamwoyo.
Rumbidzai Kristu
—Mambo Anokudzwa!
Zviitiko zvinonakidza zviri muPisarema 45 zvinorevei kwatiri mazuva ano?
Ngatifarirei Kuroora kweGwayana!
Mwenga ndiani, uye Kristu ave achimugadzirira sei kuti achate? Ndivanani vachafarawo pamuchato iwoyo?
Chirikadzi yeZarefati Yakapiwa Mubayiro Nokuti Yaiva Nokutenda
Kumutswa kwemwanakomana wechirikadzi ndechimwe chezviitiko zvakanyatsosimbisa kutenda kwayo muupenyu. Tingadzidzei kwairi?
Jehovha Anotipa Zvatinoda Uye Anotidzivirira
Ona kuti Jehovha Mwari ndiBaba vedu vokudenga sei. Ona kuti ungasimbisa sei ukama hwako naMwari uyo anopa kupfuura vose uye mudziviriri.
Jehovha iShamwari Yedu Yepamwoyo
Funga nezvaAbrahamu naGidhiyoni, shamwari dzepedyo dzaJehovha Mwari. Chii chinodiwa kuti tive shamwari dzaJehovha?
Mibvunzo Inobva Kuvaverengi
Zvikonzero zvipi zvaiita kuti vaJudha vomunguva yaJesu ‘vatarisire’ kuuya kwaMesiya
‘Ona Kufadza kwaJehovha’
Mambo Dhavhidhi weIsraeri aionga urongwa hwaMwari hwokunamata kwechokwadi. Tingafarira sei kunamata kwechokwadi mazuva ano?
Bhaisikopo Raisimbisa Kutenda Rava Nemakore 100
Iye zvino pava nemakore 100 kubvira pakatanga kuratidzwa bhaisikopo rinonzi “Photo-Drama of Creation,” iro raiva rakagadzirirwa kubatsira vanhu kuti vatende kuti Bhaibheri iShoko raMwari.


text:
Nyaya dzeku svirana
Nyaya Dzekusvirana NaAunt.
To connect with Nyaya Dzekusvirana NaAuntie Rosemary NaUncle Mborock, sign up for Facebook today.
SVIRANAI Post Nyaya dzeku.
View SVIRANAI's post Nyaya dzekusvirana. ... Vanhuwe sunungukai panyaya dzekusvirwa nekusvirana . Taurai zviri muhana menyu musanyare
Nyaya, free PDF download
Nyaya Papers and Research , find free PDF download from the original PDF search engine.
ZvaJokes : Messages : 279.
ndakambozvitaura wani kuti paforum pazara mahure? hatichawani majokes nyaya dzangove dzekusvirana basi basi?ivo vana siduna vakati kuuya ava.ndicharonga kuno...
Nyaya .DOC download - Sea.
Nyaya Dzebonde Nyaya Dzepabonde Nyaya Dzesviro Nyaya Health Nyaya School Nyaya Dzekusvirana Nyaya Vaisheshika Nyaya Dzinonyadzisira
SVIRANAI Posting Nyaya dz.
Lihat postingan SVIRANAI Nyaya dzekusvirana. ... Vanhuwe sunungukai panyaya dzekusvirwa nekusvirana . Taurai zviri muhana menyu musanyare
Amanda Pombola | Facebook
Kuzeya nyaya dzepabonde naTete Eliza and sekuru nyamangara. ... Nyaya Dzekusvirana NaAuntie Rosemary NaUncle Mborock
Everson Machave | Faceboo.
Kuzeya nyaya dzepabonde naTete Eliza and sekuru nyamangara. ... Nyaya Dzekusvirana NaAuntie Rosemary NaUncle Mborock
hapana chinhu... | Facebo.
Nyaya Dzekusvirana NaAuntie Rosemary NaUncle Mborock wrote: hapana chinhu chinonaka sekusvira munhu... Join Facebook to connect with Nyaya Dzekusvirana NaAuntie Rosemary ...
Beche Rine Choya at Askiv.
Nyaya Dzekusvirana NaAuntie Rosemary NaUncle Mborock | Facebook Ndakati asimuke ndokutanga kumugera choya chese. Ndaiita izvi ... gt; vanotongokundawo zvavo Tswana rine ...
Mheche Nemboro at Askives
Nyaya Dzekusvirana NaAuntie Rosemary NaUncle Mborock | Facebook... saka boss vanezvinhu kudai?neniwo ndichingoti musikana webasa ane mbutu kudai.akanyatso zhadabura ...
Nyaya PDF Download
Nyaya Panchayat; Nyaya Dzebonde; Nyaya Dzepabonde; Nyaya Dzesviro; Nyaya Health; Nyaya School; Nyaya Dzekusvirana; Nyaya Vaisheshika; Nyaya Dzinonyadzisira
Mudzimu Facebook, Twitter.
Looking for Mudzimu ? PeekYou's people search has 1 people named Mudzimu and you can find info, photos, links, family members and more
Runganga Facebook, Twitte.
Www.facebook.nyaya Dzekusvirana Naaunt Rosemary Nauncle Mborock; Runganga Gumbo; Emmanuel Runganga Gumbo; Justus Ringanga; Tawanda Runganga; Simon Runganga
Copyright © AllWebGallery. All rights reserved.


text:
Mwari Anondinzwa Here Kana Ndikanyengetera?
Mhinduro yeBhaibheri
Hongu, Mwari anobatsira vaya vanokumbira zvinhu chero bedzi zvichienderana nekuda kwaMwari. Kunyange kana usati wambonyengetera, mienzaniso yemuBhaibheri yevanhu vakanyengetera vachiti, “Mwari ndibatsirei,” inogona kukukurudzira. Somuenzaniso:
“
Ndibatsirei, Jehovha, Mwari wangu; ndiponesei nengoni dzenyu.”
—Pisarema 109: 26, Bhaibheri muNdimi yeUnion Shona.
“
Ndinoshayiwa uye ndiri murombo: Mwari wangu, ndibatsireiwo.”
—Pisarema 69: 6, Douay Version.
Zvinoratidza kuti munhu akanyora mashoko aya aitenda zvakasimba muna Mwari. Mwari anoteerera vose vanonyengetera kwaari vachizvininipisa, vakadai sevaya “
vakaora mwoyo” kana kuti “
vakadzvinyirirwa.”
Haufaniri kutya uchifunga kuti Mwari ari kure zvokuti haana hanya nematambudziko ako. Bhaibheri rinoti: “
Jehovha akakwirira, uye anoona munhu anozvininipisa; asi munhu anozvikudza anongomuziva ari kure.” (Pisarema 138:6) Jesu akamboudza vadzidzi vake kuti Mwari ane hanya nevanhu paakati: “
Kunyange bvudzi romusoro wenyu rakaverengwa rose.” (Mateu 10:


text:
Nyauka
Muchidzidzo fundoyetsimba, kunyauka (melting) zvinoreva kushanduka kubva pakuve godo kuenda pakuve mutuvi. Godo rinoshanduka kuva mutuvi kana hujoto hwakwira kusvika pachimiso chekugwamba - freezing point. Somuenzaniso magodo emvura (ice) anotanga kunyauka kana hujoto hwasvika 0oC.
Kujekesa
Muchinyorwa chino izwi reEnglish rinoti dissolving ndiro richanzi kunyungudika; izwi reEnglish rinoti melting ndiro richanzi kunyauka. Mukutaura kwamazuva ose mazwi maviri eEnglish aya anositurikirwa neshoko rimwe rokuti kunyungudika.
Mashoko aya akasiyana pakuti kunyauka zvinoreva kushanduka kubva pakuva godo kuenda pakuva mutuvi kuburikidza nekukwira kwehujoto hwasvika kana kupfuura pachimiso chekugwamba.
Kunyungudika zvinoreva kutsakakatika kwechiro mumutuvi kana zviviri zvichinge zvasanganiswa. Sokuti shuga inonyungudika mumvura.
Kana chinhu chisiri simbi chichinyauka chinonzi chiri kunanauka sezvinoita plastic.
Muhushangazhi hwemugodhi simbi dzinopiswa kusvika pahujoto 1300-1500o dzichinyauka kuita manyau akatsvuka nokupisa.
Simba remadziya rinopinda kuti godo rinyauke rinonzi mbindikwa yemadziya ekunyautsa.


text:
Rudzindi
Muchidzidzo fundoyetsimba, fosi yerudzindi kana kuti rudzindi (friction kuEnglish) imhando yefosi inowanikwa pakati pemitumbi iri kufamba yakagumhana. Fosi iyi inowanikwawo zvakare pakati pemitumbi inobhururuka mudenga nemweya uri mudenga macho.
Kupiwa kwezita[chinja | edit source]
Pano pachapiwa mitsara inotaridzaa kuti sei friction yatrurikirwa kunzi rudzindi. Shoko rokuti -dzindi rinotaura kusada, kupikisa, kudzivisa, kukakarara. Menzaniso ndiyo iri pasi:
- Kudzinda (reluctance, unwillingness) - Mwana kana achidzinda-dzinda ndiko kuzivisa vabereki kuti haasakabudirira muchikoro. Apa kureva When a child shows unwillingness to do anything at home that is a sign to his parents that he has failed at school.
- Dzindi (Working against; or opposing) - Akamuti dzindi achimurevera nhema. Apa kureva He worked against him by telling lies about him.
- Dzinduka (Be resistant) - Injini yeBhazi yaidzinduka kumuka mangwanani nokuti kwakanga kuri kutonhora.
Kucherechedza Rudzindi[chinja | edit source]
Muchova pauno famba, unogoneswa kuenda mberi nokuda kwefosi yerudzindi iri pakati penzira nemavhiri emuchovha. Rudzindi pakati pemavhiri emuchovha nemugwagwa rwakakosha zvikurusei kana kwanaya kuti muchovha usatsvedza pamugwagwa. Munhu paano famba anokwanisa kuenda mberi nokuda kwefosi yerudzindi rwuri pakati petsoka dzake nepanzira pakatsikwa. Rudzindi rwunokonzerewo kuti mutumbi uri kufamba uzogumisidza wamira usisafambe kana pasina fosi iri kusairira. Izvi zvichikonzerwa norudzindi rwuripo pakati pemutumbi nemhepo uye rudzindi pakati pemutumbi uyu nepasi pakagumhana nemutumbi. Mutumbi unokwanisa kufamba chete kana fosi yedzitsinyira yakakura kudarika fosi yerudzindi. Ndege padzinobhururuka mudenga, mhepo inenge ichikwevera shure nefosi yerudzindi. Saka fosi yedzitsinyira inosairira ndege inofanira kukurira fosi yerudzindi rwemhepo.
Saka rudzindi rwakakosha pakuti rwunodzivirira kutsvedza izvi zvichigonesa mitumbi kuti ifambe kuenda mberi. Asi napowo rudzindi runodzivisa mitumbi kufambira mberi kusvika fosi yedzitsinyira yadarika fosi yerudzindi. Rudzindi runokonzera kuti pave nekupisa panogumhana mitumbi miviri. Mucherechedzo unoonekwa kana munhu akakweshanisa mawoko ake mutsvanza, panova nokudziya kwetsvanza. Rudzindi runoita kuti spidhi yemitumbi iri kutekaira idzikire apo zvinenge zvichikwesherana. Fosi yerudzindi inosiyana zvichienderana nokuti zviso zvemitumbi yakagumhana zvakamanzika kana kukwenenzwerwa zvakadii. Rudzindi rwakakura kana mitumbi ine zviso zvakamanzika; rudzindi rwakadzikira kana zviso izvi zvakakwenenzwerwa.
Mhando dzeFosi yerudzindi[chinja | edit source]
Rudzindi rwemweya - rwunokonzerwa nemhepo kana mweya uri pedyo nemutumbi uri kutekaira. Mweya uyu unonda kudzivisa mutmbi unofamba kuti uende mberi.
Rudzindi rwenhakairo, (kinetic friction) Urwu rudzindi rwuri kupimwa pamutumbi uri kutekaira kubva panzvimbo kuenda pane imwe. Apa fosi yedzitsinyira inenge yakakura kudarika fosi yerudzindi.
Rudzindi rwezvimire, (static friction) urwu rudzindi rwuri kupimwa pamutumbi une fosi yedzitsinyira asi mitumbi uyu usiri kufamba kana kutsukunyuka kubva pauri. Apa fosi yedzitsinyira inenge iri diki kune fosi yerudzindi.
Rudzindi rwezvinoyerera, (fluid friction) urwu rudzindi pakati pemhande dzezvinoyerera sokuti mafuta akagumhana nemvura.


text:
Kukotsira
Kukotsira (sleeping kuChirungu) zvinoreva nguva iyo munhu anobatwa nehope orara kana kuenzera pangava pamubhedha kana pachigaro kana papi apo angakotsira ari. Vawongorori vanoziva nevehutano vanoti munhu mukuru anofanirwa kukotsira maawa manomwe kusvika masere 7-8 pazuva rimwe. Nyanzvi dzinotizve pahugaro hwake hwose munhu anenge akakotsira kwenguva inokwana kusvika zvikamu makumi matatu nenhatu pazana (33%).
Makope zvinotaura maererano nemakotsiriro anoita munhu. Mumwe anganzi ane makope etsuro kureva kuti anokotsira akavhura maziso setsuro.
Maji kana manhede zvinotaura munhu akarara nomusana. Shoko rokuti manhede rinoshandiswawo kana munhu awa nemagotsi kana kuti ari kushambira akatarira munenge - back stroke.